qundao/data-zh-poetry huggingface dataset:
谢文度年八十馀而步履轻健如少新秋棹小舟千里过访且拉余往闽中曰武夷君迟子久矣余大壮其矍铄于其行也赋短歌以订后期
作者：胡应麟
朝代：明

谢君束发湖海狂，飞腾若木窥扶桑。只今九十健于虎，白眉红颊双瞳方。伯阳我师吕公友，玉笈云章佩星斗。人间独好胡生诗，千里拿舟瀫江口。自知名姓在瑶京，尘世蜉蝣那得闻。朝来共跨赤虬去，玉笙吹向武夷君。
谢章仪父惠家酿二绝
作者：胡应麟
朝代：明

玉碗香飞琥珀明，自呼南斗吸长鲸。河清莫道今难俟，已换王家月旦评。一饮挥毫一百篇，何人真是酒中仙。应知他日来民舍，不饮麻姑石上泉。
谢章仪父惠家酿二绝·其一
作者：胡应麟
朝代：明

玉碗香飞琥珀明，自呼南斗吸长鲸。河清莫道今难俟，已换王家月旦评。
谢章仪父惠家酿二绝·其二
作者：胡应麟
朝代：明

一饮挥毫一百篇，何人真是酒中仙。应知他日来民舍，不饮麻姑石上泉。
谢赵相国借湘竹榻
作者：胡应麟
朝代：明

落魄宗郎爱卧游，十年湖海梦魂愁。朝来一榻平津至，何事陈登百尺楼。
谷日同黎惟敬秘书梁思伯中翰丘汝谦计部童子鸣康裕卿二山人安茂卿文学集朱在明宅得宫字
作者：胡应麟
朝代：明

佳节西园燕赏同，相将才子集芳丛。帘前霁雪飘仙掌，席上春星绕汉宫。万里清愁悬别鹤，千门寒色动归鸿。梅花几度孤山下，心折关河尚转蓬。
豫章行
作者：胡应麟
朝代：明

螣蛇自有翼，未若应龙潜。蠖屈重渊中，润泽被八埏。宣尼浴沂水，武仲巢箕山。于陵饿仲子，通国称其廉。
贞吉以秦镜并短歌见贻赋此奉答
作者：胡应麟
朝代：明

谁讶轩辕旧物留，美人持赠自南州。传看玉质千秋上，不愧冰心万里投。勋业杜陵堪徙倚，云山王绩任遨游。莫誇照胆秦宫事，一对蛾眉客自愁。
费孝廉过访投赠新诗将由钱塘入广陵买丽姝长干而返即席戏赠
作者：胡应麟
朝代：明

伏枕衡门万事忘，为君颠倒著衣裳。红丝欲系朱颜客，彩笔偏携白面郎。一榻星辰吟处堕，半轩风雨话来长。临安咫尺堪携醉，千树桃花拂短航。
贺人得雌并慰之
作者：胡应麟
朝代：明

春色画帘中，衾裯瑞霭笼。兰肌初浴雪，蕙质乍含风。梦岂熊罴异，苞应鸑鷟同。连翩燕姞梦，孔释下遥空。
贺吴方伯擢晋中左辖
作者：胡应麟
朝代：明

赫奕除书下帝庭，六桥离思绕烟汀。旌旂匝地过阳曲，鼓吹中天出井陉。望重三垣头转黑，论交一代眼长青。太行绝顶凝眸处，海上红霞接幔亭。
贺易使君父母偕寿三十六韵
作者：胡应麟
朝代：明

玄圃昆崙外，蓬丘日月边。殊方传胜迹，人代几真仙。藉甚文章客，栖迟少壮年。叔孙元学礼，扬子旧谈玄。夜雪宫墙外，春风壁水前。杏园虚彩笔，棘院堕青钱。匡阜晨携屐，浔阳晚扣舷。拂云穿茜峭，临水弄漪涟。勇退闻先哲，雄蜚识后贤。挟书游建礼，视草向甘泉。太液池头树，慈恩寺里筵。莺花辞汉阙，禾黍问吴田。五裤讴歌起，双凫舄履旋。戴星离禹服，瞻日上尧天。冕拂金茎露，香分玉座烟。龙鳞看咫尺，贝锦乍流传。帝谓淮阳近，民称颍水便。之官同白傅，奉使属张骞。拥节霜威静，褰帷雨泽绵。香炉吟际出，瀑布望中连。触目亲闱阻，驰情綵服偏。西江移鼓吹，南浦系楼船。灿烂绯桃实，荧煌赤锦笺。中庭罗窕窈，别墅进芳鲜。片玉辉蓝井，双星耿婺躔。苍虬临几席，騄駬候辎軿。跨凤来王母，骑麟下偓佺。白云空入梦，青琐待鸣鞭。鼎鼐调元气，舟航涉大川。八荒偕忭跃，四海荷陶甄。瑞霭时时发，祥光夜夜悬。万年觞咏地，长奏碧霞篇。
贺曾方伯迁左二首
作者：胡应麟
朝代：明

灿烂除书绛阙来，参差红日近蓬莱。河山十二分齐甸，城郭三千控越台。大树帝思冯异绩，甘棠人忆召公才。那知鼓吹西泠畔，剩有闲情赋绿苔。烨烨双旌瑞气浓，湖天晴色半芙蓉。枫宸黼黻三孤近，薇省衣冠百吏从。瀔水当年符借虎，丰城遥夜剑成龙。谁言陕服棠阴旧，突兀黄金近九重。
贺曾方伯迁左二首·其一
作者：胡应麟
朝代：明

灿烂除书绛阙来，参差红日近蓬莱。河山十二分齐甸，城郭三千控越台。大树帝思冯异绩，甘棠人忆召公才。那知鼓吹西泠畔，剩有闲情赋绿苔。
贺曾方伯迁左二首·其二
作者：胡应麟
朝代：明

烨烨双旌瑞气浓，湖天晴色半芙蓉。枫宸黼黻三孤近，薇省衣冠百吏从。瀔水当年符借虎，丰城遥夜剑成龙。谁言陕服棠阴旧，突兀黄金近九重。
贺李廉访本宁初度二首
作者：胡应麟
朝代：明

紫气朝看越海屯，加餐消息遍乾坤。文章一代灵光殿，阀阅三朝建礼门。北斗转依南极耀，长庚偏傍太微尊。方城汉水看如昨，大业桓文次第论。东方千骑拥华筵，金粟如来下降年。黄菊盛开重九后，丹桃长熟小春前。明堂共倚材如栋，艺苑争誇笔似椽。为驾青牛还汉阙，书成函谷已流传。
贺李廉访本宁初度二首·其一
作者：胡应麟
朝代：明

紫气朝看越海屯，加餐消息遍乾坤。文章一代灵光殿，阀阅三朝建礼门。北斗转依南极耀，长庚偏傍太微尊。方城汉水看如昨，大业桓文次第论。
贺李廉访本宁初度二首·其二
作者：胡应麟
朝代：明

东方千骑拥华筵，金粟如来下降年。黄菊盛开重九后，丹桃长熟小春前。明堂共倚材如栋，艺苑争誇笔似椽。为驾青牛还汉阙，书成函谷已流传。
贺章宗理拜纳言六韵
作者：胡应麟
朝代：明

拜命银台重，承恩玉陛长。旧焚司谏草，新绾纳言章。左掖邻宫禁，西清近苑墙。鸣珂趋建礼，待漏入明光。雨露沾尧历，风云挹舜裳。归来双袖底，不断御垆香。
贺赵仲子擢秋官作
作者：胡应麟
朝代：明

图书东壁正逶迤，环佩西清更陆离。六翮骤飞鹓鹭省，一毛曾占凤凰池。香含太乙云霞拥，漏听长杨日月迟。奕叶玄成门第远，并将经术报彤墀。
贺陈玉叔六秩二首
作者：胡应麟
朝代：明

百尺楼头卧正长，东来紫气绕扶桑。三湘雪色流花径，五岳霞踪寄草堂。经世文章唐宿老，登坛词赋鲁灵光。无论伏枥雄心在，奕叶天池凤羽翔。廿载驰驱岳牧劳，悬车踪迹且渔樵。家传楚客青云旧，洞讶秦人白日遥。伯玉诗名元四海，孔璋文誉已三朝。犹闻昨夜麻姑信，书到浔阳正落潮。
贺陈玉叔六秩二首·其一
作者：胡应麟
朝代：明

百尺楼头卧正长，东来紫气绕扶桑。三湘雪色流花径，五岳霞踪寄草堂。经世文章唐宿老，登坛词赋鲁灵光。无论伏枥雄心在，奕叶天池凤羽翔。
贺陈玉叔六秩二首·其二
作者：胡应麟
朝代：明

廿载驰驱岳牧劳，悬车踪迹且渔樵。家传楚客青云旧，洞讶秦人白日遥。伯玉诗名元四海，孔璋文誉已三朝。犹闻昨夜麻姑信，书到浔阳正落潮。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也
作者：胡应麟
朝代：明

中年真诀至人传，晚岁仍参佛祖禅。夜雪尚疑中岳顶，朝霞俄赴大罗前。黄金阙近双龙驻，白玉楼高万象悬。为问仙都题记者，几家词笔并如椽。才名伯仲世争奇，并握隋和照海湄。大野正看仪凤日，荒郊俄遇泣麟时。惟应翰墨留千载，盛有文章落四夷。烨烨鸡林传赏遍，悬金宁俟国门知。作赋东南见大夫，平将彩笔擅菰芦。青衿问字环三省，白帻传诗尽五湖。辽海客归应化鹤，缑山人去定飞凫。天瓢万斛金茎满，肯忆黄公旧酒垆。绰约仙山大海东，神人何事暂乘风。裁花已见潘安似，掷果将无卫玠同。入座朝霞明远岫，披襟寒月挂长空。屋梁此夜看颜色，犹作当时梦寐中。紫绶金章白玉珂，风流谁柰使君何。文雄剩欲誇天宝，句好宁甘压永和。大斗十千倾绿蚁，崇台二八贮青蛾。名园一别空回首，满眼霜棱折芰荷。宿世含毫自右军，池头秋色照鹅群。吴中骤贵乌丝纸，海内争传白练裙。片石嵯峨枯树赋，千金零落送梨文。空馀太极台前榜，大笔高悬驻彩云。三年移疾住吴阊，不改清斋旧太常。岂谓龙蛇能作谶，坐令鸿雁不成行。游同兜率非天姥，秩主遮须胜夜郎。犹忆向来尊酒兴，乱山风雪灞桥傍。总角携书到上林，华筵何处不招寻。淮南桂树枝枝赋，蓟北梅花片片吟。斜日剑锋双黯淡，暮年书札半浮沉。钟期一去弦堪绝，碎折床头叔夜琴。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其一
作者：胡应麟
朝代：明

中年真诀至人传，晚岁仍参佛祖禅。夜雪尚疑中岳顶，朝霞俄赴大罗前。黄金阙近双龙驻，白玉楼高万象悬。为问仙都题记者，几家词笔并如椽。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其七
作者：胡应麟
朝代：明

三年移疾住吴阊，不改清斋旧太常。岂谓龙蛇能作谶，坐令鸿雁不成行。游同兜率非天姥，秩主遮须胜夜郎。犹忆向来尊酒兴，乱山风雪灞桥傍。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其三
作者：胡应麟
朝代：明

作赋东南见大夫，平将彩笔擅菰芦。青衿问字环三省，白帻传诗尽五湖。辽海客归应化鹤，缑山人去定飞凫。天瓢万斛金茎满，肯忆黄公旧酒垆。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其二
作者：胡应麟
朝代：明

才名伯仲世争奇，并握隋和照海湄。大野正看仪凤日，荒郊俄遇泣麟时。惟应翰墨留千载，盛有文章落四夷。烨烨鸡林传赏遍，悬金宁俟国门知。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其五
作者：胡应麟
朝代：明

紫绶金章白玉珂，风流谁柰使君何。文雄剩欲誇天宝，句好宁甘压永和。大斗十千倾绿蚁，崇台二八贮青蛾。名园一别空回首，满眼霜棱折芰荷。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其八
作者：胡应麟
朝代：明

总角携书到上林，华筵何处不招寻。淮南桂树枝枝赋，蓟北梅花片片吟。斜日剑锋双黯淡，暮年书札半浮沉。钟期一去弦堪绝，碎折床头叔夜琴。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其六
作者：胡应麟
朝代：明

宿世含毫自右军，池头秋色照鹅群。吴中骤贵乌丝纸，海内争传白练裙。片石嵯峨枯树赋，千金零落送梨文。空馀太极台前榜，大笔高悬驻彩云。
赋八诗后鄙怀不能己巳伏枕呻吟再成八律共前什计十六章辄命使者焚之几筵次公有灵当为我击节三神之顶浮一大白也·其四
作者：胡应麟
朝代：明

绰约仙山大海东，神人何事暂乘风。裁花已见潘安似，掷果将无卫玠同。入座朝霞明远岫，披襟寒月挂长空。屋梁此夜看颜色，犹作当时梦寐中。
赋得十五卢家女
作者：胡应麟
朝代：明

十五卢家女，歌喉绕画梁。西邻窥宋玉，东壁住王昌。画态真真似，诗才盼盼长。玲珑声窈窕，静婉质轻扬。月下红妆丽，风前翠袖狂。玉卮含国色，金盒贮天浆。解佩逢交甫，更衣逐李郎。终须募摩勒，致汝郁金堂。
赋得壮士乐长征
作者：胡应麟
朝代：明

言从汉飞将，结发隶行间。列戟秋乘障，扬旗夜出关。双雕婆勒渡，独马贺兰山。宁忆空闺下，梅花树树攀。
赋得灵隐寺飞来峰赠卢祠部
作者：胡应麟
朝代：明

灵隐门前千岁松，夹堤九里来青葱。何年突兀金芙蓉，削成四面摩苍穹。恍疑夸父移空同，一拳掷向沧溟东。日月东西悬混濛，云霞上下披蒙茸。周遭刻画非人功，象王鹤驾行虚空。投身直入蓬莱宫，丹楼雪乳垂玲珑。流泉百道声琤琮，有如仙乐呜笙镛。金书玉简潜奇踪，䆗窱恍与银河通。灵威丈人不得穷，古来传是飞来峰。万古壁立青霄中，何人散发携孤筇。扪萝直上乘天风，金华有客真豪雄。孤高大节将无同，少年挟策游新丰。五花蹀躞长安骢，出宰百里花为封。鸣珂入候甘泉钟，握兰典礼称儒宗。素飧耻学凡夫容，织成云锦蟠心胸。要将琬琰垂勋庸，直排阊阖陈孤忠。曳裾折槛惊天聪，轰轰天鼓鸣雷公。覆盆不照微臣悰，精诚贯日飞长虹。挂冠神武何匆匆，回头却望丹宸枫。血泪乱洒征衫红，归帆正值钱塘风。六桥三竺春溶溶，不学留侯师赤松。且邀白傅寻苏公，振衣千仞聊从容。朝飧沆瀣追冥鸿，暮拾海月鞭虬龙。六丁撝呵玉女从，俯视六合俱螟蠓。朅来遇我东阳东，竹林把臂心神融。仰天大笑横双瞳，欲骑箕尾还长空。卢君劝汝满釂黄金钟，且为拂拭朱丝桐。万事人间如转蓬，古来直道多难容。即今吾道宁终穷，丝纶竹帛行遭逢。一朝前席明光宫，谁其稳卧飞来峰。
赋得盈盈楼上女
作者：胡应麟
朝代：明

盈盈楼上女，十五正婵娟。照胆秦宫镜，含情蜀国弦。踏青回绮陌，拾翠傍晴川。轻薄金吾子，无劳问少年。
赋得西海子
作者：胡应麟
朝代：明

荫树分仙阙，浮花出帝城。微茫衔日动，浩荡接天平。雁鹜依沙下，鱼龙触浪行。石疑藏滟滪，池似凿昆明。鼓角隋堤暮，戈鋋汉殿晴。凉秋汎槎去，织女下机迎。
赋得赤松宫为东阳卢祠部
作者：胡应麟
朝代：明

君不见赤松宫前赤松色，夭矫轮囷际天碧。霜皮不减三万株，铁干宁论二千尺。初平骑羊去不回，药炉丹灶空崔嵬。山中白石乱无数，何人叱咤飞风雷。君不见东阳卢君大奇绝，前身曾受长生诀。往来三洞蹑明霞，啸傲双溪弄明月。朅来欲作人间游，苍生六合攒眉头。帝傍玉女不敢留，飞行独下昆崙丘。挟书却走明光殿，跃马天街谁不羡。柳色阴浓彭泽车，桃花锦簇河阳县。一朝鸣佩趋南宫，炉香画省追夔龙。退食羞为素餐士，愿将直笔回宸聪。五夜排云叩阊阖，凛凛孤诚照丹阙。丘埴宁增泰山峻，微丝愿补衮衣缺。九关䆗窱环苍龙，燕台白昼飞长虹。曳裾止辇亦臣职，拂衣神武来秋风。衡门却返东阳旧，落落松阴浮远岫。已见声名重斗山，更欲栖迟终宇宙。名山咫尺黄初平，石羊成阵来相迎。天王明圣臣愿足，富贵浮云何足论。卢君卢君真丈夫，直节祗今天下无，从我且酌黄公垆。漫学三闾赋沅水，肯令董相淹江都。一朝当宁思良弼，飞诏东山起安石。会教霖雨遍遐荒，取次天门生八翼。赤松之宫君暂居，高吟抱膝聊吾庐。三洞宁为长往客，九重行问治安书。
赠丁文通太学
作者：胡应麟
朝代：明

邂逅咸阳市，干将照白虹。新诗传敬礼，旧梦识文通。业岂吹竽贱，心犹击筑雄。宁亲暂升斗，奋翮待天风。
赠云涛祝生所狎美人也
作者：胡应麟
朝代：明

翠袖拨箜篌，居邻八咏楼。云偷巫峡曙，涛占曲江秋。经卷王姬诵，诗笺薛媛留。何妨祝融氏，同赴烂柯游。
赠京兆尹钱公
作者：胡应麟
朝代：明

宦迹三朝旧建章，风流习习满维扬。高门奕叶推王谢，大府联翩接赵张。谒帝竞传京兆尹，入官曾记礼曹郎。燕台百尺衙斋近，灿烂黄金出尚方。
赠仁和刘明府曩有事计偕邂逅君于济上同舟驩聚者月馀
作者：胡应麟
朝代：明

识面长淮记苦吟，黄金台馆独登临。当年飞舄过严濑，此日鸣琴坐武林。南斗夜光雄剑合，西湖春色画樯深。悬知汉殿循良诏，屈指晨催大海浔。
赠余明复水部
作者：胡应麟
朝代：明

青雀黄龙驻彩旄，牙樯锦缆照宫袍。当今学士谁山斗，自昔文人擅水曹。象纬中天流说剑，云霞绝壁堕挥毫。他年胜迹留孤艇，肯让登仙郭李豪。
赠俞山人
作者：胡应麟
朝代：明

杖屦千峰度夕岚，青鞋踪迹遍江南。风轮独悟恒沙劫，水运重飞碣石谈。望里牛眠占自合，封来马鬣气长含。骑羊独有金华客，不向公明问石函。
赠傅吏部代同人
作者：胡应麟
朝代：明

屈指兰陵校艺年，飞扬环佩入甘泉。冰壶独抱风尘际，水镜高悬日月前。价踊层台收骏骨，光浮深狱辨龙泉。吹嘘倘借东风力，旦夕河东上御筵。
赠冯观察二首
作者：胡应麟
朝代：明

识面冯君最少年，何来双翮并苍然。黔阳万壑褰帷后，潞水千家击筑前。大雪当杯停马首，清冰盈匣赠龙泉。慇勤遍踏吴山色，肯许文园卒岁眠。把袂秋风白苧凉，垆头犹记旧清扬。谈兵武略雄三署，校士文名擅八荒。得句乍逢天姥客，飞书曾慑夜郎王。那堪后夜河桥别，落月啼乌上客航。
赠冯观察二首·其一
作者：胡应麟
朝代：明

识面冯君最少年，何来双翮并苍然。黔阳万壑褰帷后，潞水千家击筑前。大雪当杯停马首，清冰盈匣赠龙泉。慇勤遍踏吴山色，肯许文园卒岁眠。
赠冯观察二首·其二
作者：胡应麟
朝代：明

把袂秋风白苧凉，垆头犹记旧清扬。谈兵武略雄三署，校士文名擅八荒。得句乍逢天姥客，飞书曾慑夜郎王。那堪后夜河桥别，落月啼乌上客航。
赠别区太史用孺三十韵
作者：胡应麟
朝代：明

屈指登坛业，如公更几人。英词摛晋宋，大雅撷周秦。粤海三珠耀，昆冈片玉抡。红颜攀桂阙，白面上枫宸。棣萼燕山下，梅花易水滨。佩纡新鸑鷟，袍夺旧麒麟。秘阁然藜夜，香亭属草晨。横身飞日月，举足步星辰。意气深流辈，风期绝等伦。湘台盟景屈，邺郡缔徐陈。契为论文笃，交缘作赋神。舟联吴苑雪，笠共汉京尘。马走提携渥，牛驱顾盼频。空林移皂盖，委巷曳朱轮。握麈酬玄度，濡翰接景纯。留连时达旦，卧起或经旬。岳立千秋废，冥搜万象陈。高标凌泰岱，厚谊薄峨岷。剑妒芙蓉合，衣便薜荔纫。骏才宁易屈，龙性故难驯。濩落商岩画，栖迟渭渚缗。扬雄玄寂寞，宗炳卧逡巡。别恨催红叶，归期趁绿蘋。一丘容寄傲，九域藉经纶。石户偏怀璧，天墀忆赐银。孤骞怜大翼，独处笑穷鳞。徙倚三垣切，参差一德邻。乾坤留哲匠，社稷待词臣。努力时餐饭，关心数饮醇。金闺坠梁月，投梦瀫溪垠。
赠南吏部
作者：胡应麟
朝代：明

吏部声华四海闻，山公才望世无群。南金并夺中朝誉，东壁兼传太史文。水镜清光悬白日，冰壶寒色驻青云。从知意气风尘外，几夜长歌拭剑纹。
赠吴生充二首
作者：胡应麟
朝代：明

季重方七才，子华侈八面。承家得苗裔，甘守蓬藿贱。世途尚豪侈，裘马互矜炫。伊谁振大业，往往雠笔研。翛然韦布中，嗒尔罢歆艳。遁迹吴山阳，索居严陵岸。千秋岂不劳，乐此琴书玩。一丘伴麋鹿，抱膝良堪多。何来念同好，负笈攀藤萝。先生久避世，白眼横庭柯。乾坤莽寥廓，故交邈山河。玄亭不盈丈，愧汝常经过。矫矫侯芭生，抱饥习吟哦。英词烂金石，激楚停阳阿。黄鹄飞摩天，壮龄日蹉跎。岂无朱弦瑟，为子回沈痾。才人例百六，坎壈终如何。
赠吴生充二首·其一
作者：胡应麟
朝代：明

季重方七才，子华侈八面。承家得苗裔，甘守蓬藿贱。世途尚豪侈，裘马互矜炫。伊谁振大业，往往雠笔研。翛然韦布中，嗒尔罢歆艳。遁迹吴山阳，索居严陵岸。千秋岂不劳，乐此琴书玩。
赠吴生充二首·其二
作者：胡应麟
朝代：明

一丘伴麋鹿，抱膝良堪多。何来念同好，负笈攀藤萝。先生久避世，白眼横庭柯。乾坤莽寥廓，故交邈山河。玄亭不盈丈，愧汝常经过。矫矫侯芭生，抱饥习吟哦。英词烂金石，激楚停阳阿。黄鹄飞摩天，壮龄日蹉跎。岂无朱弦瑟，为子回沈痾。才人例百六，坎壈终如何。
赠吴美成
作者：胡应麟
朝代：明

崇兰满室坐飞香，十二楼头白玉堂。自是宣和词赋手，莫将年少诧周郎。
赠吴翁升
作者：胡应麟
朝代：明

握手新知更酒徒，由来奇伟擅菰芦。星河静日飘雄剑，风雨残宵击唾壶。白玉堂中人在否，黄金台上客来无。异时苕霅家能泛，何用扁舟狎五湖。
赠唐山人二律
作者：胡应麟
朝代：明

暂辍严陵钓，悬壶向紫宸。仙茎携沆瀣，帝座问星辰。白苧新燕客，青囊旧越人。昆明泉万斛，花里试垂纶。綵笔神飞动，青囊术有无。看松留泰岱，采药望天都。雾引车前鹿，云迎舄下凫。异时沧海色，千古属潜夫。
赠唐山人二律·其一
作者：胡应麟
朝代：明

暂辍严陵钓，悬壶向紫宸。仙茎携沆瀣，帝座问星辰。白苧新燕客，青囊旧越人。昆明泉万斛，花里试垂纶。
赠唐山人二律·其二
作者：胡应麟
朝代：明

綵笔神飞动，青囊术有无。看松留泰岱，采药望天都。雾引车前鹿，云迎舄下凫。异时沧海色，千古属潜夫。
赠喻叔虞邦相明府季子也携来余邑日仅十许岁今倏忽廿载馀矣时俞羡长吴泰宁同集
作者：胡应麟
朝代：明

花县雏将玉树丛，当年见汝仅成童。惊人彩笔飞王粲，狎客清樽醉孔融。赋草欲追膝阁丽，谈锋偏向越台雄。高阳烂漫名流集，莫负渠莲十丈红。
赠姜计部仲文
作者：胡应麟
朝代：明

蚤向龙楼夺锦袍，含香暂辍下仙曹。牙樯十道催燕饷，画戟千山醉楚醪。芒砀龙蛇閒大泽，吕梁鱼鳖静飞涛。莫誇戏马前朝句，今日登台属俊髦。
赠孙太宰二首
作者：胡应麟
朝代：明

名世中原间出年，三朝人望属材贤。冰壶独抱青云上，水镜高悬白日前。珂色葱茏分建礼，履声摇曳动甘泉。千秋启事传缃帙，肯让山公笔似椽。徵书晨下建章宫，赫奕蒲轮眷注同。黜陟千官周太宰，安危一代晋司空。尊罍尚忆东山胜，柱石遥瞻北斗崇。咫尺黄金飞兔满，骊黄聊为辨追风。
赠孙太宰二首·其一
作者：胡应麟
朝代：明

名世中原间出年，三朝人望属材贤。冰壶独抱青云上，水镜高悬白日前。珂色葱茏分建礼，履声摇曳动甘泉。千秋启事传缃帙，肯让山公笔似椽。
赠孙太宰二首·其二
作者：胡应麟
朝代：明

徵书晨下建章宫，赫奕蒲轮眷注同。黜陟千官周太宰，安危一代晋司空。尊罍尚忆东山胜，柱石遥瞻北斗崇。咫尺黄金飞兔满，骊黄聊为辨追风。
赠孙水部用纯用纯工文赋学无不窥至弧矢之精侪辈尤罕及者
作者：胡应麟
朝代：明

缥缈黄金蓟北台，高天虹色异人来。雕弧七札穿杨技，綵笔三都视草才。秦望山川盘禹穴，昆明池水夹蓬莱。谈诗东阁饶清兴，莫遣斜阳堕翠苔。
赠宋化卿
作者：胡应麟
朝代：明

廿载钱塘怅独游，风尘何意片言酬。严城画角双鸿下，客舍清灯驷马留。赋就几人春雪和，篇成何处夜珠投。明朝烂漫湖头约，十里桃花照画楼。
赠幼文幼文丁氏逸季侍童也常置帐中余从诸客徂伺得之赏其丰神瑩彻为赋二首
作者：胡应麟
朝代：明

入幕何来傅粉郎，居然容色似龙阳。书裙是日逢王令，断袖当年忆汉皇。曲里含桃歌韎韐，车前名果掷琳琅。异时开府能相过，莫遣才人坐别床。秋水为神隔绛纱，何年捧剑入王家。床头梦有金茎露，庭后春生玉树花。才比郤郎偏有意，色同弥子更无瑕。他时倩汝汾阳宅，飞挟红绡上太霞。
赠幼文幼文丁氏逸季侍童也常置帐中余从诸客徂伺得之赏其丰神瑩彻为赋二首·其一
作者：胡应麟
朝代：明
体裁：七言律诗

入幕何来傅粉郎，居然容色似龙阳。书裙是日逢王令，断袖当年忆汉皇。曲里含桃歌韎韐，车前名果掷琳琅。异时开府能相过，莫遣才人坐别床。
赠幼文幼文丁氏逸季侍童也常置帐中余从诸客徂伺得之赏其丰神莹彻为赋二首·其二
作者：胡应麟
朝代：明
体裁：七言律诗

秋水为神隔绛纱，何年捧剑入王家。床头梦有金茎露，庭后春生玉树花。才比郤郎偏有意，色同弥子更无瑕。他时倩汝汾阳宅，飞挟红绡上太霞。
赠弘上人
作者：胡应麟
朝代：明

昔事崔罗什，今逢帛道猷。存思驯象下，漱齿毒龙愁。衲绽三天雪，杯悬万里流。吴中四百寺，烟雨遍曾游。
赠张真人
作者：胡应麟
朝代：明

何年赤松子，羽节到皇家。步蹑飞云履，游乘贯月查。珠宫浮紫贝，绛阙炼黄芽。应笑唐供奉，仙裙滞九华。
赠张观察助甫四首
作者：胡应麟
朝代：明

梦寐中原问执鞭，櫜鞬此夕快周旋。星窥碣石谈天座，月拥梁台赋雪筵。造父驭来俱骏骨，风胡携处总龙泉。无誇片诺乾坤易，屈指词场二十年。羸马西寻易水来，和歌无客自徘徊。翻疑地远荆高侠，岂谓天留屈宋才。八郡河山开气象，七陵风雨动崔嵬。从他令尹关门候，纵饮黄金百尺台。临风何处不支颐，邂逅平原即故知。紫气坐间中岳近，白云停处太行迟。先登独著三朝望，后起犹攀七子时。醉解吴钩君莫笑，十年虹色伴要离。一尊岐路去仍留，唱彻骊驹下酒楼。西日万山悬晋冀，北风千里度燕幽。词臣欲傍褰帷老，壮士难禁击筑愁。最忆故人关右句，牙旗金印坐边头。
赠张观察助甫四首·其一
作者：胡应麟
朝代：明

梦寐中原问执鞭，櫜鞬此夕快周旋。星窥碣石谈天座，月拥梁台赋雪筵。造父驭来俱骏骨，风胡携处总龙泉。无誇片诺乾坤易，屈指词场二十年。
赠张观察助甫四首·其三
作者：胡应麟
朝代：明

临风何处不支颐，邂逅平原即故知。紫气坐间中岳近，白云停处太行迟。先登独著三朝望，后起犹攀七子时。醉解吴钩君莫笑，十年虹色伴要离。
赠张观察助甫四首·其二
作者：胡应麟
朝代：明

羸马西寻易水来，和歌无客自徘徊。翻疑地远荆高侠，岂谓天留屈宋才。八郡河山开气象，七陵风雨动崔嵬。从他令尹关门候，纵饮黄金百尺台。
赠张观察助甫四首·其四
作者：胡应麟
朝代：明

一尊岐路去仍留，唱彻骊驹下酒楼。西日万山悬晋冀，北风千里度燕幽。词臣欲傍褰帷老，壮士难禁击筑愁。最忆故人关右句，牙旗金印坐边头。
赠徐司空十七韵
作者：胡应麟
朝代：明

何来星斗色，永昼驻干将。意气高元直，声华擅伟长。新宫营北极，故郡忆南昌。帝胄滕王阁，宗支孺子堂。垂天誇矫厉，绝地快腾骧。冕露昆池外，帷褰粤巂傍。赤墀传凤吹，丹阙觐龙光。万户停芝盖，千门跨柏梁。缗钱蒐海岱，材木下荆襄。樽节苏黎献，忧勤翼圣王。朱衣晨焕烂，彩笔暮芬芳。并探图书域，先登翰墨场。雄篇驰月露，只字斗风霜。丽藻芙蓉幕，幽情薜荔裳。疏狂容孟浩，贫贱揖田方。市骏帷宁敝，歌鱼铗讵忘。欣传赐履近，无棣锡封疆。
赠徐生皞民
作者：胡应麟
朝代：明

岂是荆高辈，沾沾易水浔。屠龙先世业，射虎壮年心。斗室长悬剑，匡床独贮琴。长门新赋就，未肯博黄金。
赠戚山人伯坚
作者：胡应麟
朝代：明

散发相逢大海头，弇山堂下即糟丘。余归故里携通德，汝向新亭载莫愁。厎事歌鱼来越郡，谁能骑鹤上扬州。皈依合傍莲花社，天女维摩话昔游。
赠支山人
作者：胡应麟
朝代：明

早挟长桑术，青囊不记年。悬壶居小市，击筑问高天。逸兴燕台上，狂歌汉阙前。将因被裘客，归钓洞庭鳊。
赠月仙为蔡茂才
作者：胡应麟
朝代：明

问竹来朱户，如花出玳筵。飞觞霞外客，鸣佩月中仙。艳色蝉光堕，佳期兔魄圆。相携广寒榭，长夜奏钧天。
赠朱本立山人十二韵
作者：胡应麟
朝代：明

大隐齐东市，青囊不记年。携将三泖宅，并载五湖船。鹤渚穿云僻，渔汀钓雪便。然藜惊杖化，卖药指壶悬。海上携真诀，区中得秘传。玉机频揽义，金匮几探玄。挂壁双龙下，应门独虎眠。餐苓游绛阙，辟谷守丹田。异證仓公习，殊方葛令研。轩岐存后裔，俞华失先贤。祖德持三世，神功奏十全。沉疴吾已脱，一笑紫霞前。
赠李司理二首
作者：胡应麟
朝代：明

环佩翩翩下玉除，汉庭司法定谁如。才名供奉骑鲸后，家世将军射虎馀。座里雄风回七泽，囊中春雪照三衢。探奇不独青霞兴，物色时能到草庐。识面荆州更有无，频将意气傍菰芦。青春紫殿誇陈策，绿鬓黄堂佐剖符。三尺清风悬水镜，万家明月浸冰壶。铜鞮况是山公在，把臂何妨学酒徒。
赠李司理二首·其一
作者：胡应麟
朝代：明

环佩翩翩下玉除，汉庭司法定谁如。才名供奉骑鲸后，家世将军射虎馀。座里雄风回七泽，囊中春雪照三衢。探奇不独青霞兴，物色时能到草庐。
赠李司理二首·其二
作者：胡应麟
朝代：明

识面荆州更有无，频将意气傍菰芦。青春紫殿誇陈策，绿鬓黄堂佐剖符。三尺清风悬水镜，万家明月浸冰壶。铜鞮况是山公在，把臂何妨学酒徒。
赠李大将军二首
作者：胡应麟
朝代：明

谁夺天山盖世勋，登坛长铗动星文。陇西猿臂传飞将，蓟北麟台属冠军。十万雕戈营似雪，三千珠履座如云。犹怜射猎平原后，彩笔拈诗过夜分。金锁花深醉玉壶，绿沈苔卧伴雕弧。争传都尉晨风曲，自写将军落照图。转战频年屯涿鹿，禽生遥夜出飞狐。长缨不道终郎懦，跃马萧关日未晡。
赠李大将军二首·其一
作者：胡应麟
朝代：明

谁夺天山盖世勋，登坛长铗动星文。陇西猿臂传飞将，蓟北麟台属冠军。十万雕戈营似雪，三千珠履座如云。犹怜射猎平原后，彩笔拈诗过夜分。
赠李大将军二首·其二
作者：胡应麟
朝代：明

金锁花深醉玉壶，绿沈苔卧伴雕弧。争传都尉晨风曲，自写将军落照图。转战频年屯涿鹿，禽生遥夜出飞狐。长缨不道终郎懦，跃马萧关日未晡。
赠李广文
作者：胡应麟
朝代：明

旧国天都近，新斋婺女悬。彩飞江令笔，青挟郑公毡。三洞云携屐，双溪雪放船。无誇沈侯句，苜蓿诵嘉篇。
赠杨不弃山人杨工书画篆刻风致甚高二首
作者：胡应麟
朝代：明

净几明窗照绿萝，钟王遗迹自摩挲。双钩忽睹唐贞观，八法争传晋永和。碣石谭天新麈尾，严陵披月旧渔蓑。弹歌漫作冯生叹，剩有黄庭换白鹅。画史曾闻顾虎头，诗情重睹郑台州。挥毫白练霜风起，研濯红丝雾雨流。箧底灵文传赵璧，尊前奇气问吴钩。羊裘莫漫披燕邸，昨夜星芒动斗牛。
赠杨不弃山人杨工书画篆刻风致甚高二首·其一
作者：胡应麟
朝代：明

净几明窗照绿萝，钟王遗迹自摩挲。双钩忽睹唐贞观，八法争传晋永和。碣石谭天新麈尾，严陵披月旧渔蓑。弹歌漫作冯生叹，剩有黄庭换白鹅。
赠杨不弃山人杨工书画篆刻风致甚高二首·其二
作者：胡应麟
朝代：明

画史曾闻顾虎头，诗情重睹郑台州。挥毫白练霜风起，研濯红丝雾雨流。箧底灵文传赵璧，尊前奇气问吴钩。羊裘莫漫披燕邸，昨夜星芒动斗牛。
赠杨文学
作者：胡应麟
朝代：明

身世一袍青，柴关尽日扃。鹿门传旧业，玄阁抱遗经。玉树祥云拥，金茎湛露零。异时飞紫诰，何羡客为星。
赠杨明府杨为中丞滕公内弟
作者：胡应麟
朝代：明

十载通家问草玄，龙门愁望大江悬。栖迟廷尉辞宾日，藉甚仙郎作令年。越渚蘋香回岸帻，吴城花色照鸣弦。由来百里非贤路，屈指双凫帝座前。
赠杨生叔嘉
作者：胡应麟
朝代：明

宛尔清扬客，翩翩玉不如。看花晴曳屩，掷果暮回车。意气红颜外，声华绿鬓馀。即今逢逸少，白练为谁书。
赠梨园邵生
作者：胡应麟
朝代：明

艳舞娇歌向月明，金钗罗袜斗轻盈。何缘饱听花卿曲，今日钱塘是锦城。
赠武林章太学
作者：胡应麟
朝代：明

百里钱塘路未分，幽栖谁狎鹭鸥群。扶风豪士能题赋，蜀郡王孙旧好文。白苧飞觞时堕月，青萍悬榻夜生云。凉秋莫负楼船约，烂漫芙蓉越水濆。
赠汪中丞四首
作者：胡应麟
朝代：明

鹊印朝驰下九重，双飞长剑拂芙蓉。诗书异域传方虎，礼乐中朝待卧龙。勒石燕然云缥缈，登坛淝水日从容。纷纷坐客饶朱履，吐握能无问短筇。一疏埋轮四海传，三台推毂借豪贤。飞狐倒马当关日，钜鹿卢龙出塞年。燧火北亭残帐幕，波涛南粤净楼船。淩烟异日论功最，十八铙歌被管弦。尺羽才飞万灶收，先声何藉冠军侯。风驰细柳三千壁，电扫扶桑六十洲。玳瑁筵开晨北府，琉璃屏敞夜南楼。遥怜月底桓伊笛，吹彻梅花兴未休。三辅旌旗控月寒，九河台殿压风湍。元戎旧建征东节，上将新登镇北坛。列校任驱鹅鹳阵，高流容脱鵔鸃冠。悬知王粲思乡切，一赋从军为路难。
赠汪中丞四首·其一
作者：胡应麟
朝代：明

鹊印朝驰下九重，双飞长剑拂芙蓉。诗书异域传方虎，礼乐中朝待卧龙。勒石燕然云缥缈，登坛淝水日从容。纷纷坐客饶朱履，吐握能无问短筇。
赠汪中丞四首·其三
作者：胡应麟
朝代：明

尺羽才飞万灶收，先声何藉冠军侯。风驰细柳三千壁，电扫扶桑六十洲。玳瑁筵开晨北府，琉璃屏敞夜南楼。遥怜月底桓伊笛，吹彻梅花兴未休。
赠汪中丞四首·其二
作者：胡应麟
朝代：明

一疏埋轮四海传，三台推毂借豪贤。飞狐倒马当关日，钜鹿卢龙出塞年。燧火北亭残帐幕，波涛南粤净楼船。淩烟异日论功最，十八铙歌被管弦。
赠汪中丞四首·其四
作者：胡应麟
朝代：明

三辅旌旗控月寒，九河台殿压风湍。元戎旧建征东节，上将新登镇北坛。列校任驱鹅鹳阵，高流容脱鵔鸃冠。悬知王粲思乡切，一赋从军为路难。
赠汪元清肇元二太学
作者：胡应麟
朝代：明

宝镫银鞍白马调，乌衣群从尽兰苕。同携宾客探璚树，并载婵娟弄玉箫。别墅风流安石共，中林才思阿咸饶。秋风骑鹤能相过，定约扬州第几桥。
赠汪生
作者：胡应麟
朝代：明

暂卸东山屐，言乘汎海航。遗书观鲁甸，古乐问齐方。白氎敧高座，红妆醉曲房。踏歌潭水畔，人识姓为汪。
赠沈比部纯父
作者：胡应麟
朝代：明

八咏风流自古闻，一时江左更休文。朝端玉佩趋明月，署里金珂冷白云。入夜骊珠真射斗，高秋龙种欲空群。孤帆忽漫双溪去，千里那能不忆君。
赠济上张公子
作者：胡应麟
朝代：明

飞霜匣底辘轳寒，玳瑁堂开白玉盘。豪士扶风新阀阅，儒风曲阜旧衣冠。当门凤尾俱成竹，后院蛾眉欲梦兰。肯许四明狂客醉，一尊河斗任阑干。
赠片云片云者司马公所命王姬名也
作者：胡应麟
朝代：明

窈窕尊前态，娉婷画里颜。客疑游洛水，神似降巫山。夜月辉眉黛，朝霞动髻鬟。不应撩宋玉，名字落人间。
赠狄将军鼓琴双鬟
作者：胡应麟
朝代：明

追欢连日夕，小队出霓裳。入指朱弦媚，含情绿绮长。新声传舞鹤，旧曲和求凰。何似歌桃叶，盈盈在画堂。
赠王中叔别驾二首
作者：胡应麟
朝代：明

移官何啻入蓬瀛，矫矫朱霞丽赤城。荀氏一龙誇首占，薛家三凤羡偕鸣。江天楼阁金陵壮，海岸帆樯铁瓮明。闻道画帘清兴剧，欲将藜火较楸枰。名家曾识晋司空，佐郡重看借大冯。岸帻光阴诗卷外，褰帷名胜画图中。西江楚蜀帆交下，铁瓮金焦寺对雄。屈指中朝优诏下，肯令神足限追风。
赠王中叔别驾二首·其一
作者：胡应麟
朝代：明

移官何啻入蓬瀛，矫矫朱霞丽赤城。荀氏一龙誇首占，薛家三凤羡偕鸣。江天楼阁金陵壮，海岸帆樯铁瓮明。闻道画帘清兴剧，欲将藜火较楸枰。
赠王中叔别驾二首·其二
作者：胡应麟
朝代：明

名家曾识晋司空，佐郡重看借大冯。岸帻光阴诗卷外，褰帷名胜画图中。西江楚蜀帆交下，铁瓮金焦寺对雄。屈指中朝优诏下，肯令神足限追风。
赠王吏部
作者：胡应麟
朝代：明

江左高门旧不群，垂绅端笏气凌云。千秋藻鉴山公疏，一代菁华吏部文。漏待明光天咫尺，香含长乐雾絪缊。干将此夕堪延伫，何限飞虹易水濆。
赠王孟嘉弇州公从孙也
作者：胡应麟
朝代：明

弇山堂下一逢君，玉树翩翩自不群。马埒谩呼狂武子，龙山宁学醉参军。朱弦暂习南风操，玉剑行冲北斗文。最忆竹林深夜语，乱星残月坐宵分。
赠王将军贞伯二章
作者：胡应麟
朝代：明

镇北威名著，安东将略长。援枹肝胆赤，仗钺鬓毛苍。置阵分鹅鹳，连镳控骕骦。旌旗萦析木，樯橹散扶桑。草檄屯兵地，分题结客场。荀吴元破敌，段颎旧平羌。巨碣祁连外，高牙敕勒傍。煌煌麟阁燕，兽锦出明光。八阵新鱼复，三关旧虎符。横行金锁甲，独挽绣蝥弧。紫塞云连碛，黄沙月满途。擒生过涿鹿，转战出飞狐。朔雪飘笳吹，寒星坠鹿卢。胡床秋弄笛，油幕夜投壶。熊豹传韬略，麒麟照画图。受降城下战，一举慑威弧。
赠王将军贞伯二章·其一
作者：胡应麟
朝代：明

镇北威名著，安东将略长。援枹肝胆赤，仗钺鬓毛苍。置阵分鹅鹳，连镳控骕骦。旌旗萦析木，樯橹散扶桑。草檄屯兵地，分题结客场。荀吴元破敌，段颎旧平羌。巨碣祁连外，高牙敕勒傍。煌煌麟阁燕，兽锦出明光。
赠王将军贞伯二章·其二
作者：胡应麟
朝代：明

八阵新鱼复，三关旧虎符。横行金锁甲，独挽绣蝥弧。紫塞云连碛，黄沙月满途。擒生过涿鹿，转战出飞狐。朔雪飘笳吹，寒星坠鹿卢。胡床秋弄笛，油幕夜投壶。熊豹传韬略，麒麟照画图。受降城下战，一举慑威弧。
赠王生
作者：胡应麟
朝代：明

不假茅为杖，偏宜杏作林。五龙扶蹻远，一虎住庵深。古洞探瑶笈，名山弄玉琴。丹砂勾漏满，计日化黄金。
赠王瞻美
作者：胡应麟
朝代：明

玉树王家并寡俦，翩翩群从见风流。乌衣不爱诸郎坐，白帢偏从二美游。娄水秫香晴荷锸，石湖花暖夜维舟。怪来双燕频相认，玳瑁堂深贮莫愁。
赠王秀才
作者：胡应麟
朝代：明

握手阶庭意气悬，双瞳秋水照华筵。荧煌玉树三朝后，奕叶瑶华四世前。江左乌衣元上座，山阴鸿笔旧如椽。高台百尺云霄近，翘首飞黄入蓟年。
赠璚树为顾朗生
作者：胡应麟
朝代：明

艳色真琼树，丰肌倍玉环。红妆停夜月，翠黛压春山。飞凤秦台下，游龙洛浦还。相思几攀折，遮莫鬓毛斑。
赠盛徵君
作者：胡应麟
朝代：明

不学文园赋倦游，高风遥夜揽貂裘。枥傍骥尚思千里，厨下鲭长合五侯。桂树丛生淮海岸，桃花深发武陵丘。郁金何日延州道，玉盌相携醉莫愁。
赠盛徵君
作者：胡应麟
朝代：明
体裁：七言律诗

不学文园赋倦游，高风遥夜揽貂裘。枥傍骥尚思千里，厨下鲭长合五侯。桂树丛生淮海岸，桃花深发武陵丘。郁金何日延州道，玉碗相携醉莫愁。
赠盛明元昆仲时余将卜居葛湖之傍以诸子翩翩雅尚有足依者焉
作者：胡应麟
朝代：明

盛世埙篪合，翩翩逸兴同。六龙齐颍上，三凤倍河东。玉树联花萼，琼枝压桂丛。沧浪分一曲，肯著杜陵翁。高门怀伯仲，上座集贤豪。对列三珠树，同挥五色毫。披襟怜尔辈，结袜愧吾曹。老大才名尽，惟应把浊醪。
赠盛明元昆仲时余将卜居葛湖之傍以诸子翩翩雅尚有足依者焉·其一
作者：胡应麟
朝代：明

盛世埙篪合，翩翩逸兴同。六龙齐颍上，三凤倍河东。玉树联花萼，琼枝压桂丛。沧浪分一曲，肯著杜陵翁。
赠盛明元昆仲时余将卜居葛湖之傍以诸子翩翩雅尚有足依者焉·其二
作者：胡应麟
朝代：明

高门怀伯仲，上座集贤豪。对列三珠树，同挥五色毫。披襟怜尔辈，结袜愧吾曹。老大才名尽，惟应把浊醪。
赠真头陀
作者：胡应麟
朝代：明

南州来赋客，北苑问高僧。佛土穷三界，人天度七陵。孤云晨拓钵，大雪夜传灯。便欲逃禅去，风幡證惠能。
赠章生从龙
作者：胡应麟
朝代：明

绿鬓红颜学楚狂，看花携酒过溪堂。生涯莫笑扬雄拙，老挟玄经不下床。
赠答郭太史美命
作者：胡应麟
朝代：明

缥缈蓬壶十二楼，锵金鸣玉扈宸旒。客传江夏无双誉，人拟汾阳第一流。紫闼霞明螭陛底，青宫云绕凤池头。遥怜后夜藜灯色，曳杖频携太乙游。
赠管茂才坤
作者：胡应麟
朝代：明

管子南州杰，飘然此地逢。风尘随燕雀，云雾隐蛟龙。堂上湘妃曲，溪头越女容。一尊何日对，相傍采芙蓉。
赠翁少府
作者：胡应麟
朝代：明

新样春衫白苧裁，翩翩游骑近蓬莱。桃花尚狎潘郎貌，莲幕曾倾庾尉才。岂为鲈鱼还越郡，仍驱驷马入燕台。当垆漫奏文君曲，夹座红桃映绿苔。
赠耿中官
作者：胡应麟
朝代：明

萍梗淮圻北，桑弧碣石东。心长悬魏阙，疏屡入隋宫。色相三途幻，因缘四大空。侯鲭频日餍，拂袂近春风。
赠胡孝廉昌世
作者：胡应麟
朝代：明

旅食渭桥边，青萍僦舍悬。骊珠溟海握，骏足蓟台捐。谒帝留孤愤，逢人话太玄。凭收嫁时泪，会有惜婵娟。
赠莫廷韩
作者：胡应麟
朝代：明

时名籍籍尚风尘，索米长安岁未贫。囊草欲飞三殿色，墨花长洒万家春。茶烹阳羡过名士，酒酿临邛醉玉人。莫怪相逢谈太剧，洛中词客旧为荀。
赠董使君十六韵
作者：胡应麟
朝代：明

紫气黄山外，青云白岳傍。五花元蹀躞，千骑暂徜徉。曙日悬官舍，春风拂郡堂。科徭閒巷陌，狱讼卧桁杨。异绩东方最，遐心北海长。琳宫游问政，飞阁驻文昌。鼓吹传清练，讴谣接大鄣。园桃红照郭，陇麦翠登场。地主新知洽，天人旧策良。片言逾琬琰，只字并琳琅。司马邦人重，元龙座客狂。朱旗晨赫奕，华烛夜辉煌。意气回飞动，形骸释混茫。徵歌惭下里，感事忆高阳。漫拟扶风借，行看渤海翔。峨峨柏梁殿，第一待明扬。
赠谢少廉
作者：胡应麟
朝代：明

旧阀知王谢，奇情识鲁连。世传如练句，人诵捣衣篇。冠鹖馀生事，屠龙入暮年。白门桃杏色，次第理吟鞭。
赠谢山人
作者：胡应麟
朝代：明

一榻衡门下，萧然共白头。长林中散卧，古木谢敷留。石室藏孤愤，金庭梦五游。剡溪前夜雪，曾否下扁舟。
赠赵茂才
作者：胡应麟
朝代：明

言开绿萝径，却访赤松游。枕簟依山僻，琴书入洞幽。姓名文苑客，身世醉乡侯。莫羡侯芭业，玄亭易白头。
赠赵长吉中舍
作者：胡应麟
朝代：明

何来中秘客，巨笔迥如椽。鸟迹羲皇后，螺书大禹前。硬黄贞观帖，飞白永和篇。奇字吾犹识，能来话草玄。
赠邓参军明府远游尊人蚤岁弃官隐匡岳
作者：胡应麟
朝代：明

手板那能谒路傍，扁舟归兴逐浔阳。参军不恋芙蓉幕，仙尉偏宜薜荔裳。钓倚宫亭明月近，樵穿庐岳乱云长。谁言玉树阶除畔，百尺嵯峨在庙廊。
赠郑生
作者：胡应麟
朝代：明

卜居仍海峤，门巷一壶悬。采药陶弘景，迷花孟浩然。星垂漳水钓，月引卫河船。纵目金华顶，群羊正熟眠。
赠郭隐君为思清孝廉作
作者：胡应麟
朝代：明

大隐华阳不避喧，谢家庭砌尽芝兰。西池鸾鹤扶双寿，东壁麒麟抱二难。紫绶定加莱子服，青藜长伴竹皮冠。八千岁月灵椿在，一诵逍遥兴未阑。
赠钱将军
作者：胡应麟
朝代：明

属国儒风远，轻车将略长。侍童青玉案，前队绿沈枪。北府晨开席，南楼夜据床。邵陵游猎处，白马映丝缰。
赠钱将军
作者：胡应麟
朝代：明

征马去飘飘，将军旧度辽。运筹推武库，横槊羡英标。转粟三吴尽，飞刍六郡遥。烦君持大纛，取次静氛妖。
赠陈生即席
作者：胡应麟
朝代：明

咄咄陈生在，相逢尚黑头。风传中散弄，月照广寒游。织屦长楗户，担簦不卧楼。醉来双眼白，未慑武安侯。
赠陈鍊师二首
作者：胡应麟
朝代：明

廿载云台观，凭虚谒上皇。弥明孤髻短，弘景一瞳方。划地蛟涎净，摩天鹤羽翔。秋来九华枕，游历遍扶桑。羡汝玄都客，神情半泬㵳。黄粱炊处熟，紫气望来飘。玉检移新秩，金？问早朝。西池桃万树，几夜蹑神飙。
赠陈鍊师二首·其一
作者：胡应麟
朝代：明

廿载云台观，凭虚谒上皇。弥明孤髻短，弘景一瞳方。划地蛟涎净，摩天鹤羽翔。秋来九华枕，游历遍扶桑。
赠陈鍊师二首·其二
作者：胡应麟
朝代：明

羡汝玄都客，神情半泬㵳。黄粱炊处熟，紫气望来飘。玉检移新秩，金？问早朝。西池桃万树，几夜蹑神飙。
赠陈鍊师二首·其二
作者：胡应麟
朝代：明
体裁：五言律诗

羡汝玄都客，神情半泬㵳。黄粱炊处熟，紫气望来飘。玉检移新秩，金�问早朝。西池桃万树，几夜蹑神飙。
赠霓裳十二首
作者：胡应麟
朝代：明

响遏行云未足多，阳春流水定如何。夜来小玉飞银汉，传得开元第一歌。一枝明艳照窗纱，曾事仙人萼绿华。唱彻山香蓬岛上，瑶池千树尽飞花。玉面朱唇陌上逢，香车油壁乍从容。莫教行雨峰头去，寻遍巫山十二重。睡足纱窗昼漏迟，白樱桃下画蛾眉。珠帘百尺重门闭，沉水香销月上时。金屋何曾盼阿娇，临春歌吹总寥寥。遥空一片飞云驻，人倚危阑弄玉箫。月底朱丝竞管弦，风前红袖趁鞦韆。争誇静婉腰围细，不解湖头唱采莲。紫燕双飞掠画楼，黄莺百啭和箜篌。妖姬十五颜如玉，底事长干唤莫愁。女伴相携斗晚妆，风鬟云鬓若耶傍。乍宵湖上归来晚，阿姊同游字蕙芳。振袂飞霜袭彩毫，新声频奏郁轮袍。十千长恨真堪买，三百灵光漫诧豪。瘦妻羸女各伤神，紫凤天吴拆洗频。笑杀杜陵溪水畔，云鬟香雾是何人。七香霞佩午珊珊，骏马金羁照玉颜。跋扈飞扬湖海上，前身莫是李东山。园桃巷柳色纷纷，素口蛮腰并出群。不信寒酸饶下驷，西京谁并卓文君。
赠霓裳十二首·其一
作者：胡应麟
朝代：明

响遏行云未足多，阳春流水定如何。夜来小玉飞银汉，传得开元第一歌。
赠霓裳十二首·其七
作者：胡应麟
朝代：明

紫燕双飞掠画楼，黄莺百啭和箜篌。妖姬十五颜如玉，底事长干唤莫愁。
赠霓裳十二首·其三
作者：胡应麟
朝代：明

玉面朱唇陌上逢，香车油壁乍从容。莫教行雨峰头去，寻遍巫山十二重。
赠霓裳十二首·其九
作者：胡应麟
朝代：明

振袂飞霜袭彩毫，新声频奏郁轮袍。十千长恨真堪买，三百灵光漫诧豪。
赠霓裳十二首·其二
作者：胡应麟
朝代：明

一枝明艳照窗纱，曾事仙人萼绿华。唱彻山香蓬岛上，瑶池千树尽飞花。
赠霓裳十二首·其五
作者：胡应麟
朝代：明

金屋何曾盼阿娇，临春歌吹总寥寥。遥空一片飞云驻，人倚危阑弄玉箫。
赠霓裳十二首·其八
作者：胡应麟
朝代：明

女伴相携斗晚妆，风鬟云鬓若耶傍。乍宵湖上归来晚，阿姊同游字蕙芳。
赠霓裳十二首·其六
作者：胡应麟
朝代：明

月底朱丝竞管弦，风前红袖趁鞦韆。争誇静婉腰围细，不解湖头唱采莲。
赠霓裳十二首·其十
作者：胡应麟
朝代：明

瘦妻羸女各伤神，紫凤天吴拆洗频。笑杀杜陵溪水畔，云鬟香雾是何人。
赠霓裳十二首·其十一
作者：胡应麟
朝代：明

七香霞佩午珊珊，骏马金羁照玉颜。跋扈飞扬湖海上，前身莫是李东山。
赠霓裳十二首·其十二
作者：胡应麟
朝代：明

园桃巷柳色纷纷，素口蛮腰并出群。不信寒酸饶下驷，西京谁并卓文君。
赠霓裳十二首·其四
作者：胡应麟
朝代：明

睡足纱窗昼漏迟，白樱桃下画蛾眉。珠帘百尺重门闭，沉水香销月上时。
赠颙上人
作者：胡应麟
朝代：明

几岁游天姥，经秋住越台。万山灵隐锡，斜日海门杯。出定逢花雨，传灯悟劫灰。何因偕尔去，结宇卧飞来。
赠騄儿
作者：胡应麟
朝代：明

騄儿才五岁，意气欲凌霞。骨已徵千里，书应诵五车。神清珠在握，体润玉无瑕。莫作鸡群拟，终当胜阿爷。
赠马计部三十韵
作者：胡应麟
朝代：明

盛世徵才彦，明时毓俊髦。青云驰洛下，紫气蹑崧高。蚤擢仙台桂，重攀帝苑桃。双旌移海右，六传驻江皋。岳色东横岱，河流北控漕。城闉回万堞，楼橹夹千舠。握算边储重，持筹国课劳。纷纭留骏足，盘错试牛刀。会计名逾藉，登临思并豪。深期投翰墨，雅韵撷诗骚。草阁亲藜杖，芸窗狎布袍。虹霓流竹素，星斗烛兰膏。秘玩呈荒隧，奇珍出断壕。遐观笼古昔，胜赏涤喧嚣。夏鼎占神物，商觚醉浊醪。尊罍陈九兕，簠簋齧双饕。照乘全收魏，连城尽压洮。沉沙钱背蚀，入土印文韬。籀迹披虫篆，羲文辩鼠毫。张吴时久近，徐赵业卑高。英水罗群石，官哥列众陶。蛇纹琴断腹，龙锷剑遗韬。鉴别衡先定，媸妍镜莫逃。吹嘘存薜荔，吐握下蓬蒿。意气怜孤愤，形容愧二毛。心悬丹壑静，首傍碧天搔。未拟题孤凤，犹怀钓巨鳌。寥寥白雪唱，一为伯牙操。
赠高深甫二首
作者：胡应麟
朝代：明

最忆高常侍，生平乐事饶。千金求騄駬，十院贮红绡。古迹留三代，新声和六朝。湖头明月满，无夜不吹箫。自惬逍遥理，谁同汗漫游。异书中秘得，名墨太清留。夜月渔阳鼓，春山燕子楼。六桥杨柳色，无处避骅骝。
赠高深甫二首·其一
作者：胡应麟
朝代：明

最忆高常侍，生平乐事饶。千金求騄駬，十院贮红绡。古迹留三代，新声和六朝。湖头明月满，无夜不吹箫。
赠高深甫二首·其二
作者：胡应麟
朝代：明

自惬逍遥理，谁同汗漫游。异书中秘得，名墨太清留。夜月渔阳鼓，春山燕子楼。六桥杨柳色，无处避骅骝。
赠黄山人说仲二首
作者：胡应麟
朝代：明

短发飘萧话转蓬，玄心寥廓送飞鸿。楼依庾亮窥明月，剑倚荆卿击断虹。古洞天台桃自发，小山淮海桂偏丛。燕然绝顶题名处，可羡班生制作雄。幕府翩翩旧孟嘉，居然长揖傍高牙。携将江夏波千顷，共汎山阴雪万家。记室雄词飞彩翰，营门高啸和清笳。荒台百尺斜阳里，惨淡黄金宿暮鸦。
赠黄山人说仲二首·其一
作者：胡应麟
朝代：明

短发飘萧话转蓬，玄心寥廓送飞鸿。楼依庾亮窥明月，剑倚荆卿击断虹。古洞天台桃自发，小山淮海桂偏丛。燕然绝顶题名处，可羡班生制作雄。
赠黄山人说仲二首·其二
作者：胡应麟
朝代：明

幕府翩翩旧孟嘉，居然长揖傍高牙。携将江夏波千顷，共汎山阴雪万家。记室雄词飞彩翰，营门高啸和清笳。荒台百尺斜阳里，惨淡黄金宿暮鸦。
赠黄氏二仲诗二首
作者：胡应麟
朝代：明

括苍一抔土，遂安万山腹。大泽生龙蛇，连城孕双玉。俱操七寸管，并骛千里足。邂逅钱塘涘，翩褼紫阳麓。折齿师仲淹，和歌到穷谷。眷言申末契，悠然味伐木。孟阳诚哲昆，季方亦难弟。矫矫江夏黄，联飞盛明世。谈诗各起予，琳琅远公社。双凤鸣云中，二龙语天际。回首华阳宫，故交日殒逝。晚合盖自倾，居然洞肝肺。隋珠岂不耀，愧此荷裳系。归与葺衡杜，白首期勿替。
赠黄氏二仲诗二首·其一
作者：胡应麟
朝代：明

括苍一抔土，遂安万山腹。大泽生龙蛇，连城孕双玉。俱操七寸管，并骛千里足。邂逅钱塘涘，翩褼紫阳麓。折齿师仲淹，和歌到穷谷。眷言申末契，悠然味伐木。
赠黄氏二仲诗二首·其二
作者：胡应麟
朝代：明

孟阳诚哲昆，季方亦难弟。矫矫江夏黄，联飞盛明世。谈诗各起予，琳琅远公社。双凤鸣云中，二龙语天际。回首华阳宫，故交日殒逝。晚合盖自倾，居然洞肝肺。隋珠岂不耀，愧此荷裳系。归与葺衡杜，白首期勿替。
赵中丞以督学檄祠乡贤中丞宗鲁别驾尊人也
作者：胡应麟
朝代：明

归来三径抱云眠，片石江郎大隐年。五亩尽忘中令贵，一乡谁并太丘贤。青门旧吏怀风素，紫阁名卿问草玄。共识佩刀龙种在，翩翩才望达甘泉。荧煌飞檄到乡闾，犹忆中丞旧上书。九列勋劳存琬琰，三朝名姓重璠玙。纳言司近双龙阙，廷尉门容驷马车。咫尺遗风劳梦想，高槐留荫在前除。
赵中丞以督学檄祠乡贤中丞宗鲁别驾尊人也·其一
作者：胡应麟
朝代：明

归来三径抱云眠，片石江郎大隐年。五亩尽忘中令贵，一乡谁并太丘贤。青门旧吏怀风素，紫阁名卿问草玄。共识佩刀龙种在，翩翩才望达甘泉。
赵中丞以督学檄祠乡贤中丞宗鲁别驾尊人也·其二
作者：胡应麟
朝代：明

荧煌飞檄到乡闾，犹忆中丞旧上书。九列勋劳存琬琰，三朝名姓重璠玙。纳言司近双龙阙，廷尉门容驷马车。咫尺遗风劳梦想，高槐留荫在前除。
赵侯汝申以学术兴起一方怜才下善阖邑推其长者兹以七贤图属余赋之倘亦有王阮忘年之意乎敬题短歌
作者：胡应麟
朝代：明

赵侯款我城南屋，堂上高悬画一幅。是时六月凉飙生，万个琅玕照新筑。衣冠不类河朔豪，船舫曾非剡溪曲。细看乃是晋诸贤，醉倚长林弄修竹。疏枝的皪横潇湘，密叶珑葱卷淇澳。珠帘粉阁坐相对，尽日明窗看不足。彷佛当时六七公，持螯白眼横霜空。脱巾露顶挂石壁，仰天大笑来清风。匆匆典午事难说，烟尘澒洞盈寰中。此时不醉欲何事，眼看浮世真虚空。步兵睨树啸声发，浚仲清言宛如屑。子期鼓鞲仍著书，伶也携壶更荷锸。阮生拨阮嵇生弦，目送飞鸿游太玄。就中山公最长者，百觚在手情颓然。南阳赵侯世希有，满腹珠玑贯牛斗。偷桃偶堕方朔缘，谪向人间卧岩薮。生平饮酒但数巡，座中宾客长千人。何人把赠周昉画，跃然对我融心神。胡生晚得酒中趣，跋扈飞扬有深意。一朝睹此形貌亲，恍若诸贤把余臂。为君作歌还赠君，生绡落笔飞玄云。何时买断筼筜谷，共作林中避世人。
赵生以歌者范三至再乞余诗
作者：胡应麟
朝代：明

淋漓尊酒醉还醒，嘹喨歌声出锦屏。最爱赵郎情性好，双眸时为万山青。
赵相国以丝布衣材见贻
作者：胡应麟
朝代：明

雾展霞舒簟色匀，清风两腋度纶巾。从知黄阁丝纶在，不是尘中褦襶人。
赵相国斋中芍药盛开即席赋
作者：胡应麟
朝代：明

春色长安尚未阑，平津西第近金銮。琼林种就三珠树，玉砌妆成七宝栏。露浥朱唇霞竞吐，风回粉面月初团。调羹况值台垣暇，百遍休辞大白残。
越城曲
作者：胡应麟
朝代：明

矶头日浣纱，春波泻明玉。指点苧罗村，侬家在山麓。
越岭瞻乔卷为易使君仲子题
作者：胡应麟
朝代：明

公子旧翩翩，宁亲羡汝贤。瞻乔离楚服，怀橘向吴天。柯烂青霞斧，帆飞赤壁船。太行他日望，重赋白云篇。
载别静父瀫元二宗人并怀徐陈茅王四子
作者：胡应麟
朝代：明

吾宗神秀裔，二仲最翩翩。桂树燕山并，棠花易水联。名园邻北郭，别墅带南阡。曙听钩辀去，昏驰叱拨旋。妖童携筚篥，冶女竞鞦韆。远寺投清磬，长堤簇画船。清风贻赋颂，白雪和诗篇。徐干才名著，陈遵翰墨传。茅容肠郁结，王粲思飞鶱。屡入华阳社，俄空碣石筵。河梁愁绪促，海国梦魂牵。意气长虹拆，襟期片月悬。放怀丹壑近，回首碧云偏。灞岸重登日，阳关乍出年。吴田初放鹤，越岫正啼鹃。日夜相思切，瑶琴抱绝弦。
载过曹能始时能始入长安余暮留斋头翌日题诗壁上
作者：胡应麟
朝代：明

夜扫陈蕃室，春云绣褥温。敢言龙卧榻，无复凤题门。西笑非吾事，南迁亦主恩。长门会题赋，汉武欲消魂。
过万都尉馆赋赠
作者：胡应麟
朝代：明

坐捲珠帘夏日长，主家楼阁凤城傍。金池草色连兴庆，玉洞花枝映寿阳。逸气千秋回处仲，玄谈一代擅真长。春山写就难停笔，次第蛾眉出后房。
过任侍御池亭留奕达旦
作者：胡应麟
朝代：明

菰芦何处一留连，握手任安意气悬。八郡风棱持斧日，三山霞色烂柯年。梅花惯觅湖头寺，桃叶频呼渡口船。莫讶秋宵银漏促，分行云髻簇华筵。
过俞羡长小饮二首
作者：胡应麟
朝代：明

极目函关晓，居然异气停。姓名高逸传，身世太玄经。独鹤云踪杳，双龙电色灵。孤山梅万树，新著少微星。四壁图书满，藤萝压座苍。陆浑新邸僻，阳羡旧田荒。大业占毛颖，雄心托杜康。褐衣吾自贵，未拟谒金张。
过俞羡长小饮二首·其一
作者：胡应麟
朝代：明

极目函关晓，居然异气停。姓名高逸传，身世太玄经。独鹤云踪杳，双龙电色灵。孤山梅万树，新著少微星。
过俞羡长小饮二首·其二
作者：胡应麟
朝代：明

四壁图书满，藤萝压座苍。陆浑新邸僻，阳羡旧田荒。大业占毛颖，雄心托杜康。褐衣吾自贵，未拟谒金张。
过刘茂才百世读其玄珠诸稿作
作者：胡应麟
朝代：明

似汝年犹少，投予赋已工。青藜三世后，赤帜万人中。朗润知潘似，清扬忆卫同。韶颜吾尽掷，一怆异时红。
过区用孺太史适长公绳玄诞日即席赋赠
作者：胡应麟
朝代：明

五夜文光切上台，三春晴色绕蓬莱。桃花漫向秦源觅，棣萼先从汉殿开。紫气絪缊红日驻，清歌摇曳彩云来。丹砂勾漏容相问，六翮从君跨九垓。
过吴生夜饮作方徐茅王诸少同集
作者：胡应麟
朝代：明

落日襄阳道，閒来醉叵罗。狂夫能剧饮，稚子亦清歌。卷幔当红药，移灯就绿萝。平生双白眼，花底暂婆娑。偶挟荆高伴，过从趁晚凉。飞觞临广陌，秉烛坐虚堂。万事消诗癖，孤踪剧酒狂。兴来频散发，宇宙入高阳。
过吴生夜饮作方徐茅王诸少同集·其一
作者：胡应麟
朝代：明

落日襄阳道，閒来醉叵罗。狂夫能剧饮，稚子亦清歌。卷幔当红药，移灯就绿萝。平生双白眼，花底暂婆娑。
过吴生夜饮作方徐茅王诸少同集·其二
作者：胡应麟
朝代：明

偶挟荆高伴，过从趁晚凉。飞觞临广陌，秉烛坐虚堂。万事消诗癖，孤踪剧酒狂。兴来频散发，宇宙入高阳。
过吴门不及入访喻邦相寄怀四绝
作者：胡应麟
朝代：明

锦缆牙樯出太湖，楼船箫鼓入皇都。那堪此夜吴阊外，断雨凄风问客途。越国山川处处留，吴门花月更优游。何人不道神仙吏，四百楼台任意游。燕寝凝香画戟开，云间太守旧怜才。萧然一榻黄堂畔，飞骑时迎二陆来。玉尺银条照座明，鲈鱼乍夜到江城。秋风斜日长亭畔，更向何方作步兵。
过吴门不及入访喻邦相寄怀四绝·其一
作者：胡应麟
朝代：明

锦缆牙樯出太湖，楼船箫鼓入皇都。那堪此夜吴阊外，断雨凄风问客途。
过吴门不及入访喻邦相寄怀四绝·其三
作者：胡应麟
朝代：明

燕寝凝香画戟开，云间太守旧怜才。萧然一榻黄堂畔，飞骑时迎二陆来。
过吴门不及入访喻邦相寄怀四绝·其二
作者：胡应麟
朝代：明

越国山川处处留，吴门花月更优游。何人不道神仙吏，四百楼台任意游。
过吴门不及入访喻邦相寄怀四绝·其四
作者：胡应麟
朝代：明

玉尺银条照座明，鲈鱼乍夜到江城。秋风斜日长亭畔，更向何方作步兵。
过吴门不及访弇州王公寄怀十首
作者：胡应麟
朝代：明

屈指中原业，谁登大将台。千秋王粲起，一代子长来。日远龙楼梦，天留兔苑才。吴阊云雾里，相望首重回。逸驾开元上，雄风正始邻。云霄谁北斗，天地此阳春。作赋三都客，传诗四海人。未应双剑老，雷电起延津。谕蜀传司马，还吴忆士龙。万峰吟薜荔，一径把芙蓉。月落干将倚，云飘太乙从。异时成握手，白眼坐高舂。渺邈违芝宇，风流忆草堂。蓝田聊卜筑，绿野暂浮觞。日避长庚色，天回大酉藏。十年翘首地，葭菼倍苍苍。虎观才俱屈，鸡林望转高。千言无彩笔，片诺有绨袍。梦隔蓬丘树，吟残阆苑桃。何年携手遂，相对咏离骚。曳杖辞三岛，投簪傍五湖。九丘穷倚相，片语失潜夫。鹤唳天门远，鹏抟海色孤。近来秋兴剧，散发卧菰芦。日月回真想，乾坤入梦游。晓风吴苑屐，寒雨石湖舟。匣底双龙卧，毫端万象愁。亦知三径好，咫尺负羊求。贝锦看如昨，牛衣卧转深。洞庭寒濯足，林屋远论心。落日天边气，浮云海上吟。吴王台北望，作者自如林。此日云门笠，平生汉殿冠。一时谁把袂，万古独登坛。岳色崆峒晓，河流砥柱寒。尚思燕北社，风雨动长安。帝惜悬车蚤，人看杖钺雄。青山郧子国，白雪楚王宫。杜甫名差著，灵均曲未工。岘台遗迹在，千古擅流风。
过吴门不及访弇州王公寄怀十首·其一
作者：胡应麟
朝代：明

屈指中原业，谁登大将台。千秋王粲起，一代子长来。日远龙楼梦，天留兔苑才。吴阊云雾里，相望首重回。
过吴门不及访弇州王公寄怀十首·其七
作者：胡应麟
朝代：明

日月回真想，乾坤入梦游。晓风吴苑屐，寒雨石湖舟。匣底双龙卧，毫端万象愁。亦知三径好，咫尺负羊求。
过吴门不及访弇州王公寄怀十首·其三
作者：胡应麟
朝代：明

谕蜀传司马，还吴忆士龙。万峰吟薜荔，一径把芙蓉。月落干将倚，云飘太乙从。异时成握手，白眼坐高舂。
过吴门不及访弇州王公寄怀十首·其九
作者：胡应麟
朝代：明

此日云门笠，平生汉殿冠。一时谁把袂，万古独登坛。岳色崆峒晓，河流砥柱寒。尚思燕北社，风雨动长安。
过吴门不及访弇州王公寄怀十首·其二
作者：胡应麟
朝代：明

逸驾开元上，雄风正始邻。云霄谁北斗，天地此阳春。作赋三都客，传诗四海人。未应双剑老，雷电起延津。
过吴门不及访弇州王公寄怀十首·其五
作者：胡应麟
朝代：明

虎观才俱屈，鸡林望转高。千言无彩笔，片诺有绨袍。梦隔蓬丘树，吟残阆苑桃。何年携手遂，相对咏离骚。
过吴门不及访弇州王公寄怀十首·其八
作者：胡应麟
朝代：明

贝锦看如昨，牛衣卧转深。洞庭寒濯足，林屋远论心。落日天边气，浮云海上吟。吴王台北望，作者自如林。
过吴门不及访弇州王公寄怀十首·其六
作者：胡应麟
朝代：明

曳杖辞三岛，投簪傍五湖。九丘穷倚相，片语失潜夫。鹤唳天门远，鹏抟海色孤。近来秋兴剧，散发卧菰芦。
过吴门不及访弇州王公寄怀十首·其十
作者：胡应麟
朝代：明

帝惜悬车蚤，人看杖钺雄。青山郧子国，白雪楚王宫。杜甫名差著，灵均曲未工。岘台遗迹在，千古擅流风。
过吴门不及访弇州王公寄怀十首·其四
作者：胡应麟
朝代：明

渺邈违芝宇，风流忆草堂。蓝田聊卜筑，绿野暂浮觞。日避长庚色，天回大酉藏。十年翘首地，葭菼倍苍苍。
过嘉定集张伯隅阁上同房仲孺谷诸君
作者：胡应麟
朝代：明

绿野堂开碧水头，平原河朔让风流。雕阑百折扪霄汉，画栋双飞挟斗牛。丽赋总输鹦鹉捷，清歌如跨凤皇游。莫将十日淹行旆，极目华阳待紫骝。
过天津访万中丞伯修四首
作者：胡应麟
朝代：明

建牙吹角下蓬莱，飞檄千章尽手裁。晋代诗书元帅业，周家文武上公材。还摇大纛天骄遁，曾系长缨日逐来。漫道平阳曾第一，无双筹策照云台。翩翩白马气淩虚，老将渔阳尽不如。出塞盛传破敌策，筹边频上护羌书。千樯跨海长驱鳄，万弩乘潮各射鱼。落落元规豪兴在，南楼明月半长裾。威名十载镇祁连，又见登坛仗钺年。列校总驱横海节，偏师遥下伏波船。风行蜃鳄扶桑外，观筑鲸鲵细柳前。屈指铙歌飞捷夜，抽毫何客代如椽。玉帐梅花照叵罗，南楼吹笛夜如何。中丞节钺行三辅，大将楼船出九河。赤日桑乾穷兕虎，青天蒲类息蛟鼍。燕然片碣题铭处，万丈穷崖绝顶磨。
过天津访万中丞伯修四首·其一
作者：胡应麟
朝代：明

建牙吹角下蓬莱，飞檄千章尽手裁。晋代诗书元帅业，周家文武上公材。还摇大纛天骄遁，曾系长缨日逐来。漫道平阳曾第一，无双筹策照云台。
过天津访万中丞伯修四首·其三
作者：胡应麟
朝代：明

威名十载镇祁连，又见登坛仗钺年。列校总驱横海节，偏师遥下伏波船。风行蜃鳄扶桑外，观筑鲸鲵细柳前。屈指铙歌飞捷夜，抽毫何客代如椽。
过天津访万中丞伯修四首·其二
作者：胡应麟
朝代：明

翩翩白马气淩虚，老将渔阳尽不如。出塞盛传破敌策，筹边频上护羌书。千樯跨海长驱鳄，万弩乘潮各射鱼。落落元规豪兴在，南楼明月半长裾。
过天津访万中丞伯修四首·其四
作者：胡应麟
朝代：明

玉帐梅花照叵罗，南楼吹笛夜如何。中丞节钺行三辅，大将楼船出九河。赤日桑乾穷兕虎，青天蒲类息蛟鼍。燕然片碣题铭处，万丈穷崖绝顶磨。
过娄江载宿弇园时囧伯逸季并以事留云间独房仲在下榻款留亡异长公存日感赋此章
作者：胡应麟
朝代：明

十日欢犹洽，千秋态未忘。开尊怜仲子，下榻梦中郎。旅色停孤棹，歌声咽后堂。屋梁明月满，惆怅夜何长。
过孙水部谈兵
作者：胡应麟
朝代：明

一剑虚堂共眼明，谈天扪虱异时情。曾闻漱石临沧海，几为餐霞赋赤城。燕侠未荒屠狗事，边庭偏畏射雕名。长缨莫漫誇樽俎，远慑匈奴避汉营。
过崇德访朱可大留饮吕明府园亭二首
作者：胡应麟
朝代：明

握手天涯话举杯，河阳花色照徘徊。当年击筑豪燕市，此夜鸣琴坐越台。龙剑千秋牛斗合，羊裘万里雪风回。双凫莫问王乔舄，烂漫恩光汉阙来。寒云一径入烟萝，斗酒相逢意若何。捧日乍看威凤举，垂天谁问大鹏过。千门树色深桃李，十里花香散芰荷。经国文章吾汝在，肯缘华发叹蹉跎。
过崇德访朱可大留饮吕明府园亭二首·其一
作者：胡应麟
朝代：明

握手天涯话举杯，河阳花色照徘徊。当年击筑豪燕市，此夜鸣琴坐越台。龙剑千秋牛斗合，羊裘万里雪风回。双凫莫问王乔舄，烂漫恩光汉阙来。
过崇德访朱可大留饮吕明府园亭二首·其二
作者：胡应麟
朝代：明

寒云一径入烟萝，斗酒相逢意若何。捧日乍看威凤举，垂天谁问大鹏过。千门树色深桃李，十里花香散芰荷。经国文章吾汝在，肯缘华发叹蹉跎。
过张伯起幼于园中二君各出小影索余题即席赋二首 其一 伯起
作者：胡应麟
朝代：明

乾坤长啸客，林壑自由身。蚤辟东山墅，閒垂北海纶。新声传子夜，丽管握阳春。我亦思逃世，貂裘再敝秦。
过张伯起幼于园中二君各出小影索余题即席赋二首 其二 幼于
作者：胡应麟
朝代：明

何年醉玉京，谪籍下蓬瀛。方外唐徵士，江东晋步兵。鹖冠云气入，龙剑雪花明。异日投竿去，毋令帝座惊。
过张伯起幼于园中二君各出小影索余题即席赋二首·伯起
作者：胡应麟
朝代：明

乾坤长啸客，林壑自由身。蚤辟东山墅，閒垂北海纶。新声传子夜，丽管握阳春。我亦思逃世，貂裘再敝秦。何年醉玉京，谪籍下蓬瀛。方外唐徵士，江东晋步兵。鹖冠云气入，龙剑雪花明。异日投竿去，毋令帝座惊。
过张水部新居
作者：胡应麟
朝代：明

负郭成三径，郊原带草堂。飞甍摇海气，画槛纳江光。花色吴门近，棠阴越里长。中朝思大厦，未许醉清商。
过徐文明邸适陈长芳在坐作
作者：胡应麟
朝代：明

款段春风里，频游兴独狂。抽毫寻孝穆，卧榻对元方。云似飞天姥，霞疑挂石梁。芙蓉双灿烂，乍夜梦干将。
过晋陵哭陈生稚冲
作者：胡应麟
朝代：明

握手京华意气投，风尘驰骤两骅骝。人间未识青藜杖，云际先归白玉楼。溟海烟涛横赤鲤，乱山寒雾拥苍虬。吞声欲挂留徐剑，蔓草何因识故丘。
过晋陵欲访朱在明安二茂卿云在明以先一日往京口矣十载之期竟左成约殊怅怅也
作者：胡应麟
朝代：明

萧萧风雨一帆开，恨杀篙师捩柁回。不信习家池上饮，十年长是梦魂来。
过晋陵访安茂卿洎乃兄绪卿光禄时长至前一日也
作者：胡应麟
朝代：明

握手浑疑梦寐馀，故人杯酒暂踌躇。尊前重碧香仍艳，席上轻红态未除。菜甲初传春早信，桃花不锁夜来渔。西陵咫尺元方在，片石何妨共结庐。
过杨不弃索其丹青适大雪盈尺即席题
作者：胡应麟
朝代：明

怪底春城雪，从君笔下飘。飞花藏远寺，古树折平桥。驴背吟方剧，龙团兴未销。倪迂倘留客，清閟日相邀。
过林生啜茗作
作者：胡应麟
朝代：明

七闽山水尽，仍舣瀫川航。一室空林下，长斋叶满床。画图传蛱蝶，书札动鸾凰。为客烹阳羡，双松正夕阳。
过槜李怀沈纯父
作者：胡应麟
朝代：明

从军何处觅封侯，落尽梅花倚蒯缑。五岭雪深杨仆戍，三苗云合尉佗楼。登坛大业穷犹擅，伏阙雄心晚定酬。一事为君差快意，绿衣无恙住儋州。
过汝元太学话别作同仁夫孝廉
作者：胡应麟
朝代：明

河桥寒日弄新晴，唱彻骊驹恨远行。惨淡黄金辞上国，苍茫白璧抱连城。舟移片鹢时时望，剑拆双龙夜夜鸣。挥手不堪梁月色，乱山犹傍客途明。
过沈材叔留卧斋中作
作者：胡应麟
朝代：明

华亭疏雨过，小阁乱云流。榻为延徐下，船因问戴留。春光回枕簟，寒色驻衾裯。十日犹能客，从君笑薄游。
过济上昭刘大司空奉赠二律
作者：胡应麟
朝代：明

玉匣双龙挂斗躔，金堤千鹢度楼船。褰帷大吏群趋日，缓带中丞独坐年。碧汉云霞高凤羽，黄河冰雪净蛟涎。无论四载驱驰急，烨烨旂常太史悬。宝箓琼函焕赤文，支祈摧伏奏元勋。旌旗泰岱瞻红日，节钺琅琊驻彩云。搜粟漫劳横海校，飞刍何待伏波军。由来据馈深延客，倘借胡床坐鹤群。
过济上昭刘大司空奉赠二律·其一
作者：胡应麟
朝代：明

玉匣双龙挂斗躔，金堤千鹢度楼船。褰帷大吏群趋日，缓带中丞独坐年。碧汉云霞高凤羽，黄河冰雪净蛟涎。无论四载驱驰急，烨烨旂常太史悬。
过济上昭刘大司空奉赠二律·其二
作者：胡应麟
朝代：明

宝箓琼函焕赤文，支祈摧伏奏元勋。旌旗泰岱瞻红日，节钺琅琊驻彩云。搜粟漫劳横海校，飞刍何待伏波军。由来据馈深延客，倘借胡床坐鹤群。
过淮上读贞烈沈氏实编作沈为侍御吴公妾余丙子吴公所取士也
作者：胡应麟
朝代：明

匪石心难转，如山诺竟酬。馀生宁九地，一死为千秋。壮节长淮远，贞魂大海留。预看彤史笔，灿烂照松楸。忆昔吴公赏，真同贾傅看。凄凉神武阙，早挂惠文冠。旧事悲桃李，高风想蕙兰。酬知万行泪，愧汝大江干。
过淮上读贞烈沈氏实编作沈为侍御吴公妾余丙子吴公所取士也·其一
作者：胡应麟
朝代：明

匪石心难转，如山诺竟酬。馀生宁九地，一死为千秋。壮节长淮远，贞魂大海留。预看彤史笔，灿烂照松楸。
过淮上读贞烈沈氏实编作沈为侍御吴公妾余丙子吴公所取士也·其二
作者：胡应麟
朝代：明

忆昔吴公赏，真同贾傅看。凄凉神武阙，早挂惠文冠。旧事悲桃李，高风想蕙兰。酬知万行泪，愧汝大江干。
过王世叔舟中留饮同说仲君倩作时王世叔方出猎归二首
作者：胡应麟
朝代：明

亦知金甲贵，频许布衣游。短剑携孤客，长缨问五侯。棋酣红日坠，箭驶白虹流。快意平原猎，高天控紫骝。说剑楼船上，霜华照辘轳。将军长揖重，处士少微孤。日杳青油幕，风酣白玉壶。谁同霍骠骑，横槊赋三都。
过王世叔舟中留饮同说仲君倩作时王世叔方出猎归二首·其一
作者：胡应麟
朝代：明

亦知金甲贵，频许布衣游。短剑携孤客，长缨问五侯。棋酣红日坠，箭驶白虹流。快意平原猎，高天控紫骝。
过王世叔舟中留饮同说仲君倩作时王世叔方出猎归二首·其二
作者：胡应麟
朝代：明

说剑楼船上，霜华照辘轳。将军长揖重，处士少微孤。日杳青油幕，风酣白玉壶。谁同霍骠骑，横槊赋三都。
过王中翰奕棋作
作者：胡应麟
朝代：明

清簟疏帘照绿莎，匡床曲几对维摩。庭中白昼销棋局，席上青山烂斧柯。赌郡宣城知得否，连营淝水定如何。无愁晚色催归骑，大有银蟾绛阙过。
过王山人啜茗作
作者：胡应麟
朝代：明

束书来蓟北，题赋遍江南。不慕千钟粟，时分一味甘。苍筠摇午梦，黄叶坠清谈。细酌天池坐，何殊绣佛龛。
过王思延斋头读所撰新草并钞本夷坚支志十�主人索七言一律及诗薮三编为报即以见归走笔赋此
作者：胡应麟
朝代：明
体裁：七言律诗

万轴琳琅照五车，天涯何意复吾庐。登堂尽读潜夫论，入幕先携仲任书。赤水频年回象罔，丹铅遥夜校虫鱼。从知锦被参军业，挟策重过大酉居。
过王氏小隐同陆山人周上舍閤中小集
作者：胡应麟
朝代：明

信步绿萝庄，春波夹画墙。壶中藏滟滪，盆底著潇湘。曲折花为径，纵横竹绕廊。乘风时一到，好是白云乡。
过皦生斋中即席题
作者：胡应麟
朝代：明

萧然一凭几，兀坐万缘空。旧茗犹含绿，新梅半著红。山疑摹北苑，石拟赠南宫。好觅金波句，清尊后夜同。
过苏生期歌者小谢不至戏作
作者：胡应麟
朝代：明

寂寞看花兴，徬徨伐木歌。虚闻莺出谷，未见鹊填河。暮雨当窗断，春星入户多。明朝携小谢，池草梦如何。
过董中翰体仁余廿载前旧友也别后始授室燕中今一子已踰冠矣感念今昔为之怃然
作者：胡应麟
朝代：明

廿年燕市客，尔外更谁存。逆旅推耆旧，他乡见子孙。花香分玉殿，藜火直金门。笑我青衫敝，西风曳帝阍。
过观察金公故居有感
作者：胡应麟
朝代：明

六载冰壶异政传，琴堂晴色弄朱弦。邴原乍肯怀千石，刘宠犹憎受一钱。桃李春风繁越峤，松楸寒日吊吴田。门庭寂寞登龙后，恸绝当时问太玄。
过郭翌之故居有感
作者：胡应麟
朝代：明

尚忆鸿胪第，淹留白日斜。新坟俄宿草，旧圃更残花。地迥悲邻笛，天清咽暮笳。异时风雪满，孤棹问谁家。
过齐东不及持斗酒酹鸣皋墓二绝寄怀
作者：胡应麟
朝代：明

满眼寒山卧北邙，修文人去尚为郎。无劳更下杨朱泣，曾共斋头种白杨。殡宫遥锁石门寒，浅土齐东寄伯鸾。惆怅棠梨飞欲尽，乱山无语夕阳残。
过齐东不及持斗酒酹鸣皋墓二绝寄怀·其一
作者：胡应麟
朝代：明

满眼寒山卧北邙，修文人去尚为郎。无劳更下杨朱泣，曾共斋头种白杨。
过齐东不及持斗酒酹鸣皋墓二绝寄怀·其二
作者：胡应麟
朝代：明

殡宫遥锁石门寒，浅土齐东寄伯鸾。惆怅棠梨飞欲尽，乱山无语夕阳残。
远别离
作者：胡应麟
朝代：明

远别离，古有之。不见牵牛星，荧荧河汉湄。黄姑弄杼轴，锦石为支机。招要自成匹，永永不相疑。终朝卧阊阖，折花事游嬉。逡巡怒上帝，立遣东西驰。天孙尚尔尔，世人了可知。酌君一杯酒，听我歌别离。君不见重瞳堕地气食牛，扫除六合朝诸侯。美人娇爱置金屋，彭城著绣誇遨游。时危势屈走垓下，楚歌四面兴仇雠。蛾眉倏忽化黄土，拔山力尽乌江头。君不见隆准布衣奋三尺，蹙项诛秦四海一。淮阴菹醢百虑空，掌上娇儿夜啼泣。回身楚舞涕泗横，黄鹄摩天招不得。未央美人居厕中，地下谁呼宠姬戚。古来豪杰流，往往称二子。裂眦摧天关，五岳任驱使。徘徊一妇人，竟作别离死。何况蚩蚩辈，畴能不罹此。房帷仅咫尺，陷阱如丘山。不信别离苦，焉知行路难。荆榛莽闺闼，对面生尤愆。逝将舍之去，去去适荆蛮。荆蛮非我乡，念欲还长安。载歌别离曲，使人叹息摧朱颜。远别离，何匆匆。浮世狭，难为容。胡不醉我美酒三千钟。蒲萄之酿紫花泼，绿尊翠杓春溶溶。两手持蟹螯，拍浮玉缸中。落叶有时合，明珠有时逢。人生把酒当尽醉，回头万事成虚空。项刘两竖子，龌龊非莫雄。天孙与河鼓，儿女徒忡忡。二妃从游已百岁，湘水底事流啼红。屈原李白俱谩语，谑浪分明欺乃公。大人虎变挟宇宙，傍日月驾双飞龙。黄童姹女永相逐，周游八极乘罡风。安能低眉折腰局促，相若辕下驹守樊笼。远别离，何匆匆。安能低眉折腰局促，相若辕下驹守樊笼。
远游篇
作者：胡应麟
朝代：明

端居厌尘世，飞步凌大荒。左挟青龙驰，右骖赤豹翔。西游翳若木，东望穷扶桑。竦身昆崙颠，息驾玄圃傍。道逢安期生，托手共徜徉。携我黄金台，坐我白玉床。太虚为我宅，沆瀣为我浆。俯仰竟百世，焉能辨彭殇。
追和黄侍御滇游诗册
作者：胡应麟
朝代：明

朱旗摇曳度丹梯，白笔辉煌下紫泥。宇宙忽看铜柱外，山川遥问铁桥西。猿声九驿催龙剑，象迹千崖送马蹄。咫尺风流庭树在，缃缣吟眺夕阳低。
送丁右武入都
作者：胡应麟
朝代：明

摇落西风大海涯，美人愁色共蒹葭。冰壶夜照闽天月，玉佩晴飞碣石霞。驷马于公新上计，双龙雷焕旧名家。他时卤簿江州驻，倘记柴桑问菊花。
送丁文统少府之龙溪
作者：胡应麟
朝代：明

百里浮沈上驷才，一官袍笏下蓬莱。宁辞海畔哦松去，总为山中抱檄来。孤剑星辰延水跃，尺书云雾幔亭裁。薰风荔子衙斋熟，好寄筠笼到越台。
送万伯修中丞之朝鲜四首
作者：胡应麟
朝代：明

鹊印朝从汉殿悬，欢声云拥蓟门前。休戈陇坂屯田日，伐鼓渔阳出塞年。结客威名驰豹尾，封侯消息到龙泉。胡床不厌王猷傲，烂漫梅花笛里传。甘泉初锡紫貂裘，剑色飞扬射斗牛。定远侯封天北极，受降城筑海东头。连营甲胄分丹毂，拥道旌旗照碧油。道是征西唫兴剧，月华遥夜满南楼。万斛馀皇照叵罗，清江鸭绿笑颜酡。山西上将能横槊，塞北名王尽倒戈。露布夜除玄菟垒，霜笳晴拥白狼河。金闺漫作辽阳梦，一战燕然石已磨。辉煌珠履将坛从，奕叶金貂帝眷浓。座上短衣容薜荔，尊前长铗叩芙蓉。扶桑日出消千蜃，细柳天回驻六龙。可念茂林词赋客，当垆憔悴谒临邛。
送万伯修中丞之朝鲜四首·其一
作者：胡应麟
朝代：明

鹊印朝从汉殿悬，欢声云拥蓟门前。休戈陇坂屯田日，伐鼓渔阳出塞年。结客威名驰豹尾，封侯消息到龙泉。胡床不厌王猷傲，烂漫梅花笛里传。
送万伯修中丞之朝鲜四首·其三
作者：胡应麟
朝代：明

万斛馀皇照叵罗，清江鸭绿笑颜酡。山西上将能横槊，塞北名王尽倒戈。露布夜除玄菟垒，霜笳晴拥白狼河。金闺漫作辽阳梦，一战燕然石已磨。
送万伯修中丞之朝鲜四首·其二
作者：胡应麟
朝代：明

甘泉初锡紫貂裘，剑色飞扬射斗牛。定远侯封天北极，受降城筑海东头。连营甲胄分丹毂，拥道旌旗照碧油。道是征西唫兴剧，月华遥夜满南楼。
送万伯修中丞之朝鲜四首·其四
作者：胡应麟
朝代：明

辉煌珠履将坛从，奕叶金貂帝眷浓。座上短衣容薜荔，尊前长铗叩芙蓉。扶桑日出消千蜃，细柳天回驻六龙。可念茂林词赋客，当垆憔悴谒临邛。
送万伯脩中丞经略朝鲜二十四韵
作者：胡应麟
朝代：明

突兀熊车控九边，荧煌鹊印下甘泉。元戎夜仗黄金钺，壮士晨驱白玉鞭。骤拥全师过碣石，徐分小队出祁连。骅骝五色群连代，鹅鹳双飞阵拂燕。赤羽登坛环甲胄，青油张幕护楼船。云销上谷旄竿驻，雾涌丸都箭镞穿。伐鼓吹笳行塞日，飞槎浮筏度辽年。诗书总属中军好，文武咸推吉父专。曲逆奇谋神鬼运，嫖姚雄略帝王传。辕门妙算闻三策，乐府豪吟擅百篇。西第徵歌霞照席，南楼舒啸月窥筵。椎牛有客俱长孺，倚马何人不仲宣。潦倒鸬鹚杯似杓，淋漓鹦鹉笔如椽。千言草缀陈侯牍，一传花生杜氏笺。横槊澄江天破浪，拔刀穷谷地生泉。摧牙怪鳄鳞堆阜，授首封狐血涨川。道左累累迎吐谷，管中历历拜呼延。宁知报捷凭公异，会见题铭压孟坚。后乘长驱母寡入，前茆生缚郅支旋。扶桑日上清妖气，细柳虹飞息燧烟。定远威名元独步，平阳勋烈旧无前。铜标直建三韩外，铁券遥颁万户先。虎豹崇关茆土辟，麒麟高阁画图悬。縠城伫待功成后，一舸陶朱钓巨鳊。
送中丞曾公之成都
作者：胡应麟
朝代：明

使者新传谕蜀章，朱衣晴日下明光。扬旌欲挂峨嵋雪，拂剑遥生滟滪霜。幕府夜谈宾满坐，山邮朝发吏成行。共誇仆射诗情在，小队时能过草堂。
送习太史还江右
作者：胡应麟
朝代：明

草奏曾将动紫宸，一麾河上有垂纶。千年赤日悬明主，万里青山度逐臣。玉笋琴尊馀岁月，金门环佩老风尘。珠帘百尺滕王馆，回首能无望北辰。
送人之会稽
作者：胡应麟
朝代：明

问水看山兴未涯，十年瓢笠寄烟霞。青鞋夜宿云门寺，好趁千峰向若耶。
送人之黔中
作者：胡应麟
朝代：明

匹马冲寒雾，孤城问瘴烟。花深罗鬼地，箐密夜郎天。野戍传诸葛，丛祠赛谪仙。五溪相望处，白日坠飞鸢。
送人入蜀
作者：胡应麟
朝代：明

客畏蚕丛路，君仍驷马过。白波三峡满，青嶂九疑多。绝栈移旌节，层台梦绮罗。海棠花在眼，烂漫倚高歌。
送人入蜀
作者：胡应麟
朝代：明

离思翩翩把浊醪，锦城西去不辞劳。星辰夜拂张华剑，风雨寒生范叔袍。三峡啼猿青嶂远，九疑回雁碧天高。蜀中形胜堪怜汝，定把新诗吊薛涛。
送人入蜀
作者：胡应麟
朝代：明

远下荆门客思浓，清秋落木遍千峰。猿声一夜孤舟雨，愁杀巫山十二重。
送人入蜀
作者：胡应麟
朝代：明

龙剑光摇大海濆，河梁斜日赋离群。三千蜀栈长飞雪，十二巫峰半出云。回雁祗从亲舍落，啼鹃偏向客途闻。新诗一寄临邛肆，投梦先过卓女坟。
送人游塞上
作者：胡应麟
朝代：明

晓发灞陵桥，弯弓箭在腰。黄沙随地阔，紫塞极天遥。玉乳蒲萄熟，金羁苜蓿骄。贺兰千百仞，飞骑上岧峣。
送人游燕中
作者：胡应麟
朝代：明

乱山霜色里，行客迥添愁。万里看黄鹄，孤心寄白鸥。高风沙塞晚，明月海天秋。莫以刘叉剑，狂歌对五侯。
送人游边
作者：胡应麟
朝代：明

严冬武林驿，一骑问京华。大野霜飘树，长城雪作花。櫜鞬迎属国，剑佩逐轻车。早夺天山地，铭功入汉家。
送人还会稽
作者：胡应麟
朝代：明

夕阳行色怅孤蓬，大海家林挂树丛。芳草不堪吴塞绿，飞花犹恋越台红。相看游子悲春尽，何限才人泣路穷。明到钱塘潮落后，书邮频寄北来鸿。
送人还四明
作者：胡应麟
朝代：明

怅望春风色，河桥落照间。酒人三市别，狂客四明还。再举看黄鹄，孤飞羡白鹇。新妆苧萝下，吾梦亦潺湲。
送人还桐庐
作者：胡应麟
朝代：明

不远桐江路，归帆候月牵。赤霞晨际海，青壁午连天。鸟道从人问，猿声傍客悬。钓台千尺倚，谁伴子陵眠。
送人还秣陵
作者：胡应麟
朝代：明

献书辞北阙，仗剑出西京。落日沧江远，孤帆万里征。烟霞淮口寺，风雨石头城。别后相思处，关山候雁鸣。
送伍明府景周之永嘉
作者：胡应麟
朝代：明

远塞寒声起暮笳，离亭归思逐黄花。双凫欲化郎官舄，片鹢先开使者槎。旌旆夜悬沧海月，楼台春绕赤城霞。乘閒拟著西征赋，为报安仁鬓未华。
送何仁仲之南都二首
作者：胡应麟
朝代：明

去去何公子，春风一骑寒。含香辞上国，傅粉入长干。桃叶江帆稳，梅花郡阁残。芳洲寻白鹭，何似故园看。祖帐春明外，桃花别路长。暂韬题赋笔，初绾纳言章。观入新鳷鹊，台呼旧凤凰。昼游欢咫尺，一水是潇湘。
送何仁仲之南都二首·其一
作者：胡应麟
朝代：明

去去何公子，春风一骑寒。含香辞上国，傅粉入长干。桃叶江帆稳，梅花郡阁残。芳洲寻白鹭，何似故园看。
送何仁仲之南都二首·其二
作者：胡应麟
朝代：明

祖帐春明外，桃花别路长。暂韬题赋笔，初绾纳言章。观入新鳷鹊，台呼旧凤凰。昼游欢咫尺，一水是潇湘。
送何仁仲之白下
作者：胡应麟
朝代：明

又整行装向石头，春云无赖紫骅骝。千门树色开长乐，双桨桃花过莫愁。罢赋上林吾偃蹇，吟诗东阁汝风流。深秋傥下金陵鹢，为扫城南太白楼。
送何山人游边
作者：胡应麟
朝代：明

悠然尊酒别，秣马问渔阳。汉碛连天紫，边沙拥日黄。列营随骠骑，分险驻龙骧。会挟金城策，长缨请建章。
送何生游边
作者：胡应麟
朝代：明

翩翩书记向龙堆，白草黄云大漠开。落日固原飞檄少，题诗频上赫连台。
送倪明府
作者：胡应麟
朝代：明

烨烨兰阴里，铜符羡昼游。鸣琴聊寄傲，岸帻正风流。桂折罗浮顶，梅探庾岭头。黄金台百尺，独步伫骅骝。
送倪明府之桐城
作者：胡应麟
朝代：明

河梁尊酒别，霜树半遥空。骏市燕台上，凫飞汉殿中。桐花城畔月，桃叶渡头风。最羡琴堂色，青苍对皖公。
送僧游越东
作者：胡应麟
朝代：明

穷年持戒律，行脚遍蒿莱。碧海浮杯度，青山蹑屩来。天台方广寺，雪窦妙高台。匣底兰亭帖，相传自辩才。
送僧还赤城
作者：胡应麟
朝代：明

春游秦苑外，夏返越台傍。片石幽期远，千峰别梦长。危杉饥鹘堕，古柏病猿藏。问讯寒山子，题诗遍佛堂。
送刘从事之成都
作者：胡应麟
朝代：明

翩翩游客旆，去指蜀门斜。夜宿巫山雨，朝行剑阁霞。古碑丞相庙，蔓草拾遗家。驲路留题满，频将寄海涯。
送刘傒如吏部入都
作者：胡应麟
朝代：明

早擅昆丘片玉场，仙曹司法暂徜徉。深宵藜大悬书阁，白日蒲鞭卧讼堂。去曳朱衣朝汉帝，归携彩笔赋滕王。雄飞不独铨衡借，八翼天门次第翔。
送刘内翰使岭西
作者：胡应麟
朝代：明

拂曙下征轺，鸣鞭出灞桥。方舆穷百粤，土俗辩三苗。树色桄榔古，花香豆蔻饶。金门持戟暇，魂梦忆琼瑶。
送刘别驾之漳南
作者：胡应麟
朝代：明

一尊清夜此留欢，离思萧萧雨雪残。万里秋风还故国，几年春草客长安。烟开郡郭漳流迥，日落关门海气寒。惆怅天南相忆处，飞鸿遥望五云端。
送包稚升入闽
作者：胡应麟
朝代：明

锦缆初停汎蜀船，骊驹仍送入闽筵。无誇积雪三峨外，尽占飞云九曲前。柳拂襜帷春燕候，花迎袍笏昼游年。为君拂拭双龙去，遥夜延津斗色悬。
送包稚升观察之蜀中
作者：胡应麟
朝代：明

握手河桥兴未阑，春风笳鼓出长安。千波已见淮流静，九折宁辞蜀道难。酒肆才人原犊鼻，花溪词客尚渔竿。岧峣雪色三峨上，何限新诗勒翠峦。
送区太史使江藩便道暂还南海寄讯程孔信山人
作者：胡应麟
朝代：明

玉册摇光下帝畿，春明霞色上朱衣。不妨闭阁停玄草，犹记听钟直紫薇。海月夜迎仙盖满，江云晨逐使槎飞。丹梯万丈罗浮顶，几折梅花问少微。
送区学文还岭南
作者：胡应麟
朝代：明

彩笔吾衰甚，惊看白面郎。家传周太史，殿赋鲁灵光。上国啼鹃尽，东风结驷长。罗浮花事早，月夜见明妆。
送区用孺之楚中便道还粤
作者：胡应麟
朝代：明

吟尽长安白鼻騧，一函晴捧下金华。青圭夜剪唐藩叶，彩笔晨飞汉殿花。星动斗牛人倚剑，天垂河汉客停槎。飞云绝顶重攀处，莫恋罗浮葛令砂。
送南太史归关中省觐
作者：胡应麟
朝代：明

西风晨起木兰桡，垂柳千丝拂画桥。梦倚日华中秘近，心飞云色太行遥。翩褼彩服娱春宴，奕叶青绫话蚤朝。一笑下机秦媛在，箫声频夜合琼瑶。
送参知洪公入贺圣节十六韵
作者：胡应麟
朝代：明

暖日暄风上柳条，楼船晨溯越江潮。腰悬玉佩趋辰极，手捧金函入圣朝。鲁国生徒围讲座，燕台豪侠避行轺。棠阴婺里关情切，荔子闽乡送目遥。藉草定过平乐市，看花频宿灞陵桥。天浮太液明霞丽，地接甘泉湛露饶。彩笔何方留鼓吹，朱弦随处叶箫韶。南皮旧事犹飞动，北海新盟未寂寥。骏骨千群随顾盼，雄心八极任游遨。空囊历岁藏孤刺，陋巷经时挂一瓢。洞里秦人扪峭茜，山阿楚客寄嶕峣。观禾乍许亲田父，伐木偏能问野樵。敢谓龙蛇同奋蛰，深知鹏鴳异逍摇。移床实奉元规宴，下榻虚烦仲举招。荏苒三卿回独坐，逡巡九列让元僚。从知岳牧明堂近，蚤伴皋夔翊帝尧。
送友人游边
作者：胡应麟
朝代：明

怜君随汉将，策马度燕台。六郡风沙合，三边雨雪催。边笳秋色远，羌笛夜声哀。来岁看花节，还听草檄回。
送右辖吴公擢左山西
作者：胡应麟
朝代：明

并门遥望思如何，缥缈棠阴十郡多。卤簿北风辞粤峤，楼船西日渡汾河。青萍谒帝龙光近，彩笔怀人雁字过。上考吴公元第一，题诗能到旧烟萝。
送叶起元入都
作者：胡应麟
朝代：明

飞扬三策射蓬莱，龙剑翩翩度越台。蜀国盛传中散赋，河汾谁似仲淹才。旌旗太液春风绕，鼓吹平康夜月来。到日彩毫干气象，泥金先向洛阳裁。
送司马萧公入都
作者：胡应麟
朝代：明

奏凯千官夹道迎，欣传司马入承明。严兵立偃三千甲，谒帝初回十二营。丞相经纶悬玉垒，老臣方略擅金城。丹青细数凌烟上，横槊谁兼大雅名。
送吴允兆归霅川十韵
作者：胡应麟
朝代：明

十年京邸客，龙剑并悬腰。鲊餍诸侯馈，羹分上相调。红颜轻汉绶，白首曳秦貂。剧孟声华壮，朱家意气饶。片言笼宇宙，孤诺动云霄。击筑闻三殿，回船就六桥。离亭残月坠，祖席断虹飘。扬子行春树，钱塘落暮潮。川长归梦怯，道迥客魂消。珍重浮家约，无嫌霅上遥。
送吴允兆还霅中
作者：胡应麟
朝代：明

戴笠披缁问隐沦，平原相值未经旬。湘山萝薜悬高士，越水兰苕限美人。游览谩誇双屐惯，分携长恨一舟频。浮家咫尺非难事，为觅玄真旧钓纶。
送吴刺史之桂林
作者：胡应麟
朝代：明

莫作炎荒叹，骞腾识凤麟。棠阴流皂盖，桂实堕朱轮。雨润遐陬俗，风驰绝徼尘。好将南国化，沐浴瘴乡人。
送吴太学游边
作者：胡应麟
朝代：明

燕台秋色乍阑珊，少借垆头十日閒。说剑风声流易水，弯弓云色坠天山。平沙夜伴孤鸿宿，大漠朝驰驷马还。愁绝南楼离恨杳，西风吹梦出阳关。
送吴山人吴时为桃花会
作者：胡应麟
朝代：明

丰乐桥边路，相逢鬓未皤。形骸长土木，梦寐半云萝。洞口铭题鹤，池头帖换鹅。桃花飞欲尽，晓发奈愁何。
送吴广文之岭南
作者：胡应麟
朝代：明

寂寞青毡地，何当事远游。问人还剑浦，寻雪上罗浮。海岸飞花尽，蛮天落木愁。粤台时眺览，万里见高秋。
送吴文仲使君并怀参知睿父二首
作者：胡应麟
朝代：明

鼓吹钱塘驿，帆樯趁暮潮。双龙初析羽，驷马暂停镳。绣钺吴门近，牙旌越岭遥。异时成握手，列炬坐深宵。后乘遵吴苑，前驱问蓟方。瞻依犹大树，蔽芾尽甘棠。雾蹑三天紫，云停六洞苍。提携更何日，烂醉旧高阳。
送吴文仲使君并怀参知睿父二首·其一
作者：胡应麟
朝代：明

鼓吹钱塘驿，帆樯趁暮潮。双龙初析羽，驷马暂停镳。绣钺吴门近，牙旌越岭遥。异时成握手，列炬坐深宵。
送吴文仲使君并怀参知睿父二首·其二
作者：胡应麟
朝代：明

后乘遵吴苑，前驱问蓟方。瞻依犹大树，蔽芾尽甘棠。雾蹑三天紫，云停六洞苍。提携更何日，烂醉旧高阳。
送吴文仲入都
作者：胡应麟
朝代：明

片语溪头问鹖冠，骊驹催发向长安。金华洞壑神仙吏，玉殿星辰侍从官。东汉循良传赐履，西曹词赋接登坛。嘉隆数子盟仍在，肯放阳春属和难。
送吴文仲观察入贺四首
作者：胡应麟
朝代：明

鼓吹江城落日悬，牙旗明发使君船。青牛一望函关外，黄鹄双飞汉殿前。北极衣冠晨拜舞，西池环佩夜畹连。垆头夙昔荆高辈，极目燕山共惘然。灿烂明星坠辘轳，悬腰双锷并昆吾。千秋录就呈金镜，万寿筵开送玉壶。飞盖西园凉月满，垂鞭南陌夏云徂。加餐何处频相望，嘹呖征鸿下太湖。斧钺中吴羡昼游，阖闾城下暮淹留。安期舄捧遥天外，博望查飞大海头。北斗文章新气象，南皮谈谑旧风流。黄金台殿三千尺，击筑凭谁共酒筹。椽笔翩翩赋颂裁，诞章晨捧入蓬莱。花前彩鹢飞吴甸，柳外青骊系越台。长乐露华金掌下，建章云气玉绳来。天颜尺五称觞地，尚记吴公第一才。
送吴文仲观察入贺四首·其一
作者：胡应麟
朝代：明

鼓吹江城落日悬，牙旗明发使君船。青牛一望函关外，黄鹄双飞汉殿前。北极衣冠晨拜舞，西池环佩夜畹连。垆头夙昔荆高辈，极目燕山共惘然。
送吴文仲观察入贺四首·其三
作者：胡应麟
朝代：明

斧钺中吴羡昼游，阖闾城下暮淹留。安期舄捧遥天外，博望查飞大海头。北斗文章新气象，南皮谈谑旧风流。黄金台殿三千尺，击筑凭谁共酒筹。
送吴文仲观察入贺四首·其二
作者：胡应麟
朝代：明

灿烂明星坠辘轳，悬腰双锷并昆吾。千秋录就呈金镜，万寿筵开送玉壶。飞盖西园凉月满，垂鞭南陌夏云徂。加餐何处频相望，嘹呖征鸿下太湖。
送吴文仲观察入贺四首·其四
作者：胡应麟
朝代：明

椽笔翩翩赋颂裁，诞章晨捧入蓬莱。花前彩鹢飞吴甸，柳外青骊系越台。长乐露华金掌下，建章云气玉绳来。天颜尺五称觞地，尚记吴公第一才。
送吴翁升还霅上
作者：胡应麟
朝代：明

河梁樽酒暮，一骑向飞沙。旅服惊霜树，归装冒雪花。豪游新北阙，艳赋旧东家。好去苕溪上，群姬辍浣纱。
送周大参之楚中
作者：胡应麟
朝代：明

当年文价重连城，蚤向词坛识姓名。玉署鸣珂朝建礼，金门持戟扈承明。中天正属飞龙起，南国遥看结驷行。侍从清朝臣不厌，驱驰赤社帝关情。参差原勒含毫待，次第英皇抱瑟迎。衡岳雁回双节迥，武昌鱼跃片帆轻。登台风雨三湘暗，按部云霞七泽明。方岳大藩形胜地，甘棠宁让召公评。
送周少参督饷还楚
作者：胡应麟
朝代：明

万舸通淮泗，双旌傍海涯。筹边王相国，经世贾长沙。雾拥春皋佩，云停野庙花。遥看下车日，题咏遍章华。
送周新之
作者：胡应麟
朝代：明

久事元戎幕，新辞上客行。雪深离瀚海，潮落到钱塘。射虎矜衣窄，歌鱼笑铗长。小乔妆阁畔，计日望周郎。
送唐别驾之虔州
作者：胡应麟
朝代：明

芜城初别凤凰箫，水国重过驷马桥。共惜士元居小郡，何如长孺在中朝。千林大庾含芳近，万蕊唐昌入梦遥。便觉佩刀干气象，驿亭风雨夜来饶。
送唐刺史之洛中
作者：胡应麟
朝代：明

分符新命下明光，坐拥单车赴洛阳。六载风期悬梦寐，一时声价动循良。先春苑雪飘行盖，薄暮嵩云到讼堂。绝顶三花寻少室，何人相对话胡郎。
送喻邦相之都下
作者：胡应麟
朝代：明

卧掩衡门病色侵，相逢词客重开襟。孤尊暂诧梁园集，万里仍趋魏阙深。风雨大江随击楫，云霄赤县待横琴。殷勤片诺他年事，北望鸿书瀫水浔。
送喻邦相吴文仲试士省下
作者：胡应麟
朝代：明

画舸齐飞瀫水头，潮声八月下杭州。悬心两地桃花色，纵目三天桂树秋。日上朱衣晴锁院，虹飘彩笔暮登楼。无劳石匣占双剑，并识龙光在斗牛。
送喻邦相移任云间
作者：胡应麟
朝代：明

剖竹新分大郡符，朱轩华毂照行途。云驱五马朝辞越，雾拥双龙夜入吴。重遣遗民歌麦穗，尽搜奇士出菰芦。双旌遍阅闾阎后，酾酒能过二陆无。
送大中丞吴公之洛中二首
作者：胡应麟
朝代：明

雨花台畔乍停车，重睹青鸾下玉除。大府宾僚迎独坐，中原豪杰避前驱。云飞雒邑朝巡外，雪满梁园夜燕馀。屈指内廷徵异绩，门人谁荐治安书。几年方岳借雄才，奕叶龙章汉殿来。帝宠骤移中执法，军容初建大行台。戈鋋掩映崤陵日，鼓吹喧传洛水雷。小队云中寻二室，何人词笔竞邹枚。
送大中丞吴公之洛中二首·其一
作者：胡应麟
朝代：明

雨花台畔乍停车，重睹青鸾下玉除。大府宾僚迎独坐，中原豪杰避前驱。云飞雒邑朝巡外，雪满梁园夜燕馀。屈指内廷徵异绩，门人谁荐治安书。
送大中丞吴公之洛中二首·其二
作者：胡应麟
朝代：明

几年方岳借雄才，奕叶龙章汉殿来。帝宠骤移中执法，军容初建大行台。戈鋋掩映崤陵日，鼓吹喧传洛水雷。小队云中寻二室，何人词笔竞邹枚。
送大司马张公还朝四首
作者：胡应麟
朝代：明

赤羽初销万灶烟，朱旌重闪入朝年。鲸鲵观筑三吴外，虎豹关清百越前。西北风云驰剑履，东南日月护楼船。莫誇定远封时事，一代殊勋太史传。中天名岳降崔嵬，望里三娥雪色开。父老竞传司马谕，君王遥借卧龙才。长城乍起当周甸，大海初澄傍越台。纵是抽毫难和客，幕中犹许孟坚来。氛祲天南逼大荒，独持双斧到钱塘。三年幕府蟠蛟蜃，一夜辕门缚虎狼。淮蔡櫜鞬争伏谒，朔方旗帜尽飞扬。宾僚漫拟从军乐，手定铙歌十八章。大纛生风入帝城，双龙遥夜雪花鸣。馀皇十万清吴塞，练组三千肃汉营。淝水苍生偏听捷，潢池赤子竞输诚。何人第一麒麟上，彩笔词埸更主盟。
送大司马张公还朝四首·其一
作者：胡应麟
朝代：明

赤羽初销万灶烟，朱旌重闪入朝年。鲸鲵观筑三吴外，虎豹关清百越前。西北风云驰剑履，东南日月护楼船。莫誇定远封时事，一代殊勋太史传。
送大司马张公还朝四首·其三
作者：胡应麟
朝代：明

氛祲天南逼大荒，独持双斧到钱塘。三年幕府蟠蛟蜃，一夜辕门缚虎狼。淮蔡櫜鞬争伏谒，朔方旗帜尽飞扬。宾僚漫拟从军乐，手定铙歌十八章。
送大司马张公还朝四首·其二
作者：胡应麟
朝代：明

中天名岳降崔嵬，望里三娥雪色开。父老竞传司马谕，君王遥借卧龙才。长城乍起当周甸，大海初澄傍越台。纵是抽毫难和客，幕中犹许孟坚来。
送大司马张公还朝四首·其四
作者：胡应麟
朝代：明

大纛生风入帝城，双龙遥夜雪花鸣。馀皇十万清吴塞，练组三千肃汉营。淝水苍生偏听捷，潢池赤子竞输诚。何人第一麒麟上，彩笔词埸更主盟。
送天台二僧还西域
作者：胡应麟
朝代：明

挂锡同霞峤，归帆并海涯。云侵秦碛远，路转蜀台斜。翠竹空中相，青莲定里花。谁知双大士，持钵渡流沙。
送太史赵公封楚藩
作者：胡应麟
朝代：明

惆怅骊驹易水傍，西风愁色赋河梁。金函夜捧辞金阙，玉节朝携下玉堂。七泽星辰浮去棹，九疑云雾湿征裳。丹梯绝顶岣嵝外，几送吟眸入帝乡。
送孟韬之沅中
作者：胡应麟
朝代：明

东风帆色潞河瀍，无赖杨花舞别筵。龙剑未收丰狱底，鲛珠犹泣洞庭前。千人漫拟酬春雪，一士何妨守太玄。此去长沙应计日，受釐明主在甘泉。
送安头陀还兰阴作同少傅公四首
作者：胡应麟
朝代：明

野鹤孤云去路长，袈娑随处谒空王。楞伽一卷焚香坐，先到裴公绿野堂。百丈金身照绿苔，青莲璎珞护瑶台。天龙一指犹堪竖，莫诧西方大士来。十年湖海话禅机，归问云山旧衲衣。后夜月明金锡冷，遥空笙鹤不停飞。六洞三山次第看，白云回望满长安。何须更觅莲花藏，一代金轮属宰官。
送安头陀还兰阴作同少傅公四首·其一
作者：胡应麟
朝代：明

野鹤孤云去路长，袈娑随处谒空王。楞伽一卷焚香坐，先到裴公绿野堂。
送安头陀还兰阴作同少傅公四首·其三
作者：胡应麟
朝代：明

十年湖海话禅机，归问云山旧衲衣。后夜月明金锡冷，遥空笙鹤不停飞。
送安头陀还兰阴作同少傅公四首·其二
作者：胡应麟
朝代：明

百丈金身照绿苔，青莲璎珞护瑶台。天龙一指犹堪竖，莫诧西方大士来。
送安头陀还兰阴作同少傅公四首·其四
作者：胡应麟
朝代：明

六洞三山次第看，白云回望满长安。何须更觅莲花藏，一代金轮属宰官。
送安茂卿赋得富春山钓台同诸子分题作
作者：胡应麟
朝代：明

百尺危梯上翠微，空台长日乱云飞。山寒麋鹿归樵径，水落鱼龙傍钓矶。越渚帆过兰杜远，汉庭书到薜萝稀。披裘莫道垂纶客，夜夜双星动帝畿。
送宋少府之南康
作者：胡应麟
朝代：明

一叶秋风度蓟台，争传飞檄下蓬莱。云收函谷青牛去，雾拥匡山白鹿来。帝惜扬雄甘吏隐，人占梅福是仙才。香炉紫气三千仞，为扫题名旧绿苔。
送寿山人
作者：胡应麟
朝代：明

飘然沧海客，曾事紫阳君。袖里黄庭字，囊中赤伏文。放舲三泖月，携杖九峰云。后夜华亭梦，应同鹤唳闻。
送少宰赵公入都
作者：胡应麟
朝代：明

五夜丹青出九重，千秋廊庙庆遭逢。儿童夙昔传司马，元老当今属卧龙。馆近弘文天咫尺，宫深平乐暮从容。三台望处偏清切，不尽东南瑞气浓。
送屠田叔之七闽
作者：胡应麟
朝代：明

抗手春明话别离，为君重赋七闽诗。官曹盐铁酬文学，佛寺金银卧武夷。目断紫骝红杏苑，歌残黄鸟绿杨枝。侧生饱啖枫亭下，可忘京华识面时。
送崔子玉之川中
作者：胡应麟
朝代：明

细雨行装发潞河，都亭握手听骊歌。倾残竹叶能留否，飞尽桃花奈别何。郢里雪深词客到，阳台云满逐臣过。鸾笺十样饶春色，蚤寄西征向绿萝。
送崔子玉之逢州
作者：胡应麟
朝代：明

春水潞河舟，春风拂面柔。飞骖临剑阁，别驾问刀州。懒卜严遵肆，频登杜甫楼。巫山行雨暇，入梦正高秋。
送左辖赵公入觐兼便道还晋中
作者：胡应麟
朝代：明

双帆晨掠大河飞，烨烨星辰动紫薇。上党风光停绣钺，太行云色候绯衣。流传竹素盈江表，蔽芾棠阴尽海圻。青史赵张元藉藉，燕金驰赐出皇畿。皂盖飞扬白日前，汾河秋色半楼船。辉煌白璧抡文夜，烂漫黄金奏绩年。握里骤誇双剑合，囊中争睹一琴悬。匆匆锦里停车日，尽折梅花玳瑁筵。
送左辖赵公入觐兼便道还晋中·其一
作者：胡应麟
朝代：明

双帆晨掠大河飞，烨烨星辰动紫薇。上党风光停绣钺，太行云色候绯衣。流传竹素盈江表，蔽芾棠阴尽海圻。青史赵张元藉藉，燕金驰赐出皇畿。
送左辖赵公入觐兼便道还晋中·其二
作者：胡应麟
朝代：明

皂盖飞扬白日前，汾河秋色半楼船。辉煌白璧抡文夜，烂漫黄金奏绩年。握里骤誇双剑合，囊中争睹一琴悬。匆匆锦里停车日，尽折梅花玳瑁筵。
送广文闵先生之槜李二首
作者：胡应麟
朝代：明

为羡除书下日边，一官犹抱昔时毡。菰芦旧业行偏近，苜蓿新斋坐更偏。绣服春回苕水上，青衿云拥濲门前。莫誇奇字空千载，蚤向扬亭授太玄。五载兰阴宦辙劳，移官华发未萧骚。衙斋地僻占龙气，阊阖云深忆凤毛。夹道吴民誇绛帐，分行越士泣青袍。偏怜百里苕溪路，竟日能传若下醪。
送广文闵先生之槜李二首·其一
作者：胡应麟
朝代：明

为羡除书下日边，一官犹抱昔时毡。菰芦旧业行偏近，苜蓿新斋坐更偏。绣服春回苕水上，青衿云拥濲门前。莫誇奇字空千载，蚤向扬亭授太玄。
送广文闵先生之槜李二首·其二
作者：胡应麟
朝代：明

五载兰阴宦辙劳，移官华发未萧骚。衙斋地僻占龙气，阊阖云深忆凤毛。夹道吴民誇绛帐，分行越士泣青袍。偏怜百里苕溪路，竟日能传若下醪。
送张仲立上计二首
作者：胡应麟
朝代：明

龙剑双飞入蓟城，一尊挥手暮笳鸣。分符帝问淮阳绩，授简人推邺下盟。万树未央春雪煖，千花长乐曙霞明。亡誇烂漫黄金锡，前殿如椽勒姓名。飞旌千里问神州，驿路梅花照锦裘。上计词臣新渤海，称诗才子旧长洲。风烟御苑回金埒，雨露明堂下玉旒。惆怅河桥深雪里，尽将离恨入齐讴。
送张仲立上计二首·其一
作者：胡应麟
朝代：明

龙剑双飞入蓟城，一尊挥手暮笳鸣。分符帝问淮阳绩，授简人推邺下盟。万树未央春雪煖，千花长乐曙霞明。亡誇烂漫黄金锡，前殿如椽勒姓名。
送张仲立上计二首·其二
作者：胡应麟
朝代：明

飞旌千里问神州，驿路梅花照锦裘。上计词臣新渤海，称诗才子旧长洲。风烟御苑回金埒，雨露明堂下玉旒。惆怅河桥深雪里，尽将离恨入齐讴。
送张仲立之清源
作者：胡应麟
朝代：明

花簇红亭怅解携，敝袍犹恋故人绨。双龙剑岂当年合，驷马车仍旧日题。彩笔雄风横泰岱，铜符名郡控青齐。飞书蚤报循良绩，旦夕黄金下紫泥。
送张仲蔚之庆源
作者：胡应麟
朝代：明

河桥尊酒醉还醒，惆怅离歌薄暮听。五夜芙蓉双剑紫，万山桃李一毡青。何人帝里酬春雪，有客仙都问岁星。计日子虚天尺五，生徒犹诵太玄经。
送张博士
作者：胡应麟
朝代：明

赋就河东绛阙传，一官行李尚寒毡。青衫乍脱燕城下，彩笔仍飞越峤前。去日云霄偕雁序，到时星斗动龙泉。抠趋咫尺南宫近，莫滞侯生问字船。
送张大参知睿父擢江右廉访四律
作者：胡应麟
朝代：明

万户欢声彻海圻，喧传除目下皇畿。当年石室紬中秘，此夕天垣动太微。玉匣灵文双剑启，银河寒影一槎飞。谁言卤簿江州贵，小队时能问蕨薇。朝看纶綍下宸旒，千骑传呼簇上游。帝命西江移斧钺，人从南国望轩輶。能无丽赋誇滕阁，剩有雄章压沈楼。惆怅双溪溪上月，胡床遥夕梦风流。突兀匡庐雾里来，登高词赋并堪裁。留题欲占青霞色，倚和谁当白雪才。九派寒光彭蠡泽，万家晴色豫章台。遗踪谢监俱零落，一为名流问草莱。望里襜帷大国悬，一时名胜总堪怜。蓝舆数载徵君过，木榻长偕孺子眠。赋忆寒云三洞底，书酬明月九江前。何缘并撷香炉秀，徙倚东林话白莲。
送张大参知睿父擢江右廉访四律·其一
作者：胡应麟
朝代：明

万户欢声彻海圻，喧传除目下皇畿。当年石室紬中秘，此夕天垣动太微。玉匣灵文双剑启，银河寒影一槎飞。谁言卤簿江州贵，小队时能问蕨薇。
送张大参知睿父擢江右廉访四律·其三
作者：胡应麟
朝代：明

突兀匡庐雾里来，登高词赋并堪裁。留题欲占青霞色，倚和谁当白雪才。九派寒光彭蠡泽，万家晴色豫章台。遗踪谢监俱零落，一为名流问草莱。
送张大参知睿父擢江右廉访四律·其二
作者：胡应麟
朝代：明

朝看纶綍下宸旒，千骑传呼簇上游。帝命西江移斧钺，人从南国望轩輶。能无丽赋誇滕阁，剩有雄章压沈楼。惆怅双溪溪上月，胡床遥夕梦风流。
送张大参知睿父擢江右廉访四律·其四
作者：胡应麟
朝代：明

望里襜帷大国悬，一时名胜总堪怜。蓝舆数载徵君过，木榻长偕孺子眠。赋忆寒云三洞底，书酬明月九江前。何缘并撷香炉秀，徙倚东林话白莲。
送张山人楚游
作者：胡应麟
朝代：明

岩穴凭谁问，飘然赋远游。风高云梦笛，月满洞庭舟。短刺携孤客，长裾狎五侯。蛾眉亭下泊，饱看荻花秋。
送张明府移任江右
作者：胡应麟
朝代：明

拥辙千家泣道旁，飞书谁为转循良。清霜乍徙朝歌署，白雪俄深单父堂。柳色映檐江浦近，梅花入梦海天长。极知百里非重借，曳履晨看到尚方。
送张生还四明
作者：胡应麟
朝代：明

一樽残岁别，挥手各凄然。野冻层冰外，山明积雪前。貂裘秦苑敝，鸟迹汉京传。到日寻安道，应维入剡船。
送张英甫归永嘉因询康山人裕卿
作者：胡应麟
朝代：明

两年不见张山人，阮公眼白谁相亲。草堂何来下孤鹤，青山岁暮回嶙峋。长揖辞余复行迈，指点龙湫白云外。语汝山中康裕卿，万尺飞流好相待。
送张茂才北上
作者：胡应麟
朝代：明

烨烨张公子，乘轺意气新。万言看谒帝，千里独宁亲。柳折长安暮，花吟太液春。寄言关外吏，能识弃繻人。
送徐大参入都
作者：胡应麟
朝代：明

飞旌长夏问京华，紫气苍茫越水涯。南国芝兰初映日，西秦桃李并成霞。三朝吏绩推前辈，一代儒宗见大家。翘首秋风天阙近，夜看牛斗落仙槎。
送徐大司空还豫章时俞羡长挈家附公楼船南返
作者：胡应麟
朝代：明

挂冠神武思飞扬，挥手浮云八座傍。剑拥霜华辞碣石，帆飞风色过浔阳。天高自鉴葵心赤，地近初逢菊蕊黄。漫逐羡门瀛海去，宗臣劳绩在明堂。
送徐太常之白下
作者：胡应麟
朝代：明

骊驹又唱瀫城西，龙剑尊前惜解携。旭日葵榴争吐艳，春风桃李自成蹊。千秋大业传邹鲁，六代繁音陋宋齐。屈指凤台吟啸暇，可无雄笔到幽栖。
送徐廉访之虔州
作者：胡应麟
朝代：明

为羡虔州路，依然借寇行。关西群吏送，岭北大僚迎。日拥雕戈艳，霞飘画毂明。五羊天咫尺，高眺粤王城。
送徐惟得还楚中
作者：胡应麟
朝代：明

岁晚莼鲈乐事饶，凄然风雨发征轺。弘文馆辟双龙近，神武门深一骑遥。梦渚寒云飞猎旆，湘江晴雪候渔桡。凭君漫卜东山墅，三锡玄圭下圣朝。
送徐方伯之江右
作者：胡应麟
朝代：明

飞动襜帷出帝京，汉庭才子旧知名。惊风蠡泽扬帆下，落日匡庐揽辔行。铁柱蛟涎秋尽洗，石函龙气夜双明。为知到日滕王宴，四座争携彩笔迎。
送徐明府之琼州
作者：胡应麟
朝代：明

春花缭绕凤凰楼，襆被怜君赋远游。风俗自分天外郡，山川愁问海南舟。珠崖云气经秋断，琼岛波光入夜浮。惆怅一尊芳草畔，不堪离恨对吴钩。
送徐茂才
作者：胡应麟
朝代：明

竹窗萤火记当年，心折兰陵系酒船。纵是相逢犹有恨，西风憔悴菊花前。
送徐观察之岭北
作者：胡应麟
朝代：明

绣斧朝持出汉宫，提兵遥赴粤台东。三江雨色双帆静，五岭霜华一剑雄。虎帐分霄延上客，貂裘移日候元戎。胡床不浅登楼兴，万里遥瞻碣石鸿。
送戚都督之岭南二首
作者：胡应麟
朝代：明

大府新移镇粤台，辞天白马下蓬莱。三边帐幕霜华净，五岭櫜鞬雪色来。说剑荆高多侠士，抽毫袁伏是奇材。征南汉将曾飞檄，宁似元戎出手裁。绝徼重飞上将星，扬旌伐鼓度沧溟。长驱吏士过南粤，远播声威到北庭。杕杜含杯千堠肃，梅花吹笛乱山青。罗浮铜柱燕然石，万古何人并勒铭。
送戚都督之岭南二首·其一
作者：胡应麟
朝代：明

大府新移镇粤台，辞天白马下蓬莱。三边帐幕霜华净，五岭櫜鞬雪色来。说剑荆高多侠士，抽毫袁伏是奇材。征南汉将曾飞檄，宁似元戎出手裁。
送戚都督之岭南二首·其二
作者：胡应麟
朝代：明

绝徼重飞上将星，扬旌伐鼓度沧溟。长驱吏士过南粤，远播声威到北庭。杕杜含杯千堠肃，梅花吹笛乱山青。罗浮铜柱燕然石，万古何人并勒铭。
送文父还匡庐
作者：胡应麟
朝代：明

涕泪江湖范叔袍，相看愁色转蓬蒿。人归庐岳千峰雨，梦阻浔阳八月涛。酒畔莲花传般若，窗前桂树咏离骚。临岐漫脱干将佩，斗气双悬日月高。
送斯惟武之塞上
作者：胡应麟
朝代：明

河东裁就笔生花，聊逐秋风问汉查。身著短衣随属国，手提长戟事轻车。千言谒帝心逾壮，一赋从军鬓已华。奇绩贺兰峰顶望，万山明月照龙沙。
送方伯徐公入梁
作者：胡应麟
朝代：明

夹岸桃花水，春江照画船。双旌辞岭日，六传入梁年。草色申侯里，棠阴召伯田。勿云河内借，剑履上甘泉。
送易使君之延平
作者：胡应麟
朝代：明

骊歌催发向华筵，千骑延津去黯然。偃蹇金鱼辞上国，煇煌铜虎出高天。三山叠翠流公署，九曲分青照画船。何限武夷云际色，时从绝顶候飞仙。
送易山人
作者：胡应麟
朝代：明

老作平津客，囊金出塞多。千花离紫陌，一苇度黄河。釜泣归时梦，盆伤醉后歌。东篱秋咫尺，扫榻向藤萝。
送易惟效观察之蜀中同李司理作八首
作者：胡应麟
朝代：明

粲烂除书汉阙来，蜀天何处望蓬莱。黄堂久擅分符绩，乌府新推仗钺才。雾拥双龙行剑阁，云随一鹤度琴台。百花潭上题诗暇，几唤词人共绿醅。荧煌箫鼓夹离筵，处处棠阴拂画船。叱驭重看行栈日，观棋犹忆烂柯年。瞿塘急峡高牙外，夔府孤城大纛前。满目匡山云雾色，好凭遗碣问青莲。宪节朝巡白帝宫，千山行色望难穷。城悬滟滪飞涛上，署涌岷峨积雪中。社稷关心龙剑紫，乡闾游目锦袍红。极知河内追思切，伏阙何由借寇公。彩笔西南见吏情，风流何似在承明。花香匝地文君肆，树色浮天望帝城。揽辔岷山千骑肃，飞书泸水百夷平。莫言玉垒堪长借，翘首双珂汉阙鸣。楚水巴山别思重，经游何地不奇踪。黄金作客怜司马，白羽谈兵羡卧龙。绝栈三千行蜀道，危阑十二望巫峰。高唐赋罢堪携手，咫尺云华梦里逢。江城晴色照蒹葭，彩鹢鸣榔散曙鸦。鼓吹乘风还七泽，旌旗摇月上三巴。扬雄阁畔题玄草，杜甫堂前觅浣花。到日海棠开欲遍，可能移植到山家。绿酒红颜怅和歌，金垆银烛奈愁何。青羊肆远孤旌驻，白马寒江大舶过。锦里春风啼蜀魄，阳台暮雨狎湘娥。双鱼是处能相忆，极目遥天剑水波。歌罢骊驹散夕氛，天涯何处怅离群。猿啼骆谷千峰雨，马踏蚕丛万岫云。大树尚留严武碣，小桃偏护薛涛坟。眉山伯仲衔知久，唱和能令越客闻。
送易惟效观察之蜀中同李司理作八首·其一
作者：胡应麟
朝代：明

粲烂除书汉阙来，蜀天何处望蓬莱。黄堂久擅分符绩，乌府新推仗钺才。雾拥双龙行剑阁，云随一鹤度琴台。百花潭上题诗暇，几唤词人共绿醅。
送易惟效观察之蜀中同李司理作八首·其七
作者：胡应麟
朝代：明

绿酒红颜怅和歌，金垆银烛奈愁何。青羊肆远孤旌驻，白马寒江大舶过。锦里春风啼蜀魄，阳台暮雨狎湘娥。双鱼是处能相忆，极目遥天剑水波。
送易惟效观察之蜀中同李司理作八首·其三
作者：胡应麟
朝代：明

宪节朝巡白帝宫，千山行色望难穷。城悬滟滪飞涛上，署涌岷峨积雪中。社稷关心龙剑紫，乡闾游目锦袍红。极知河内追思切，伏阙何由借寇公。
送易惟效观察之蜀中同李司理作八首·其二
作者：胡应麟
朝代：明

荧煌箫鼓夹离筵，处处棠阴拂画船。叱驭重看行栈日，观棋犹忆烂柯年。瞿塘急峡高牙外，夔府孤城大纛前。满目匡山云雾色，好凭遗碣问青莲。
送易惟效观察之蜀中同李司理作八首·其五
作者：胡应麟
朝代：明

楚水巴山别思重，经游何地不奇踪。黄金作客怜司马，白羽谈兵羡卧龙。绝栈三千行蜀道，危阑十二望巫峰。高唐赋罢堪携手，咫尺云华梦里逢。
送易惟效观察之蜀中同李司理作八首·其八
作者：胡应麟
朝代：明

歌罢骊驹散夕氛，天涯何处怅离群。猿啼骆谷千峰雨，马踏蚕丛万岫云。大树尚留严武碣，小桃偏护薛涛坟。眉山伯仲衔知久，唱和能令越客闻。
送易惟效观察之蜀中同李司理作八首·其六
作者：胡应麟
朝代：明

江城晴色照蒹葭，彩鹢鸣榔散曙鸦。鼓吹乘风还七泽，旌旗摇月上三巴。扬雄阁畔题玄草，杜甫堂前觅浣花。到日海棠开欲遍，可能移植到山家。
送易惟效观察之蜀中同李司理作八首·其四
作者：胡应麟
朝代：明

彩笔西南见吏情，风流何似在承明。花香匝地文君肆，树色浮天望帝城。揽辔岷山千骑肃，飞书泸水百夷平。莫言玉垒堪长借，翘首双珂汉阙鸣。
送曹能始游盘山
作者：胡应麟
朝代：明

胜欲穷三辅，幽仍问五盘。轻装凌曙色，短褐耐春寒。壑窅云全卧，峰明雪半残。帝京楼殿近，百里见朱栏。
送朱可大还万安
作者：胡应麟
朝代：明

自从战国更王风，屈原师弟俱称雄。西京苏李复继作，遗篇十九真宗工。黄初七子各有得，勃兴杜李文章伯。此道凌迟大历还，世代纷纷转荆棘。千年大雅几茫然，信阳北地何翩翩。力剪榛芜继唐汉，恍揭日月悬高天。眼中作者难尽数，戛玉敲金事奇古。相逢海内俱贤豪，奋迹前茅追步武。看君意气何昂藏，十九谒帝趋明光。胸蟠万卷破幽眇，手鍊五色回天章。藉甚声华满京洛，咫尺云霄见孤鹤。司马仍传太史书，拾遗颇负襄阳学。飘然遇我燕市中，河梁邂逅双飞龙。高歌击筑白虹断，剑花欲堕青芙蓉。莽苍风尘遽相别，美人迢递音容绝。五年空睹芳草生，万里长看碧云合。云泥自分随升沉，岂料重逢瀫水滨。咄嗟往事如梦寐，解衣共拂京华尘。五夜论文思逾壮，浊酒淋漓对惆怅。天地迟回秉烛间，星河磊落孤舟上。眼看世变随江河，悯时愤事忧弥多。百川砥柱赖公等，异时讵肯扬其波。伯乐张华古难得，时乖暂敛图南翼。燕雀宁争世上名，蛟龙岂是池中物。一朝变幻乘风霆，磅礴六合摩昆崙。卞和之玉讵三刖，季子金多安足论。高天黄叶连乡国，大艑乘风度秋色。短歌送汝不成声，握手临岐泪沾臆。千秋杰阁倚清沙，百尺珠帘挂晚霞。兹行定拟滕王赋，一寄兰州孺子家。
送朱在明使长沙
作者：胡应麟
朝代：明

西风遥夜起长杨，使节翩翩下建章。淮海帆樯飞梦泽，楚天城郭出潇湘。心摇桂树筵中月，梦绕梅花笛里霜。宋玉台边芳草尽，几从秋色吊襄王。锦缆朝霞出潞河，双旌南去意如何。泥金汉使传书下，玉佩湘妃作赋过。万岭秋光天柱月，千秋寒影洞庭波。清尊莫滞王门燕，握手华阳待和歌。
送朱在明使长沙·其一
作者：胡应麟
朝代：明

西风遥夜起长杨，使节翩翩下建章。淮海帆樯飞梦泽，楚天城郭出潇湘。心摇桂树筵中月，梦绕梅花笛里霜。宋玉台边芳草尽，几从秋色吊襄王。
送朱在明使长沙·其二
作者：胡应麟
朝代：明

锦缆朝霞出潞河，双旌南去意如何。泥金汉使传书下，玉佩湘妃作赋过。万岭秋光天柱月，千秋寒影洞庭波。清尊莫滞王门燕，握手华阳待和歌。
送朱孺子还豫章兼寄宗良孔旸嵬父佳父四王孙
作者：胡应麟
朝代：明

兰陵新绿乍吹醅，指点银瓶为客开。双剑夜持南斗出，一帆朝溯大江回。鹓雏五色凌霄翅，龙种千金历块才。群从兔园应汝候，彩毫齐拂豫章台。
送朱水部可大入都四首
作者：胡应麟
朝代：明

苍龙守阿阁，赤骥鸣天闲。彼美承家子，被服都且妍。飞飞振六翮，游戏青云端。出入承明庐，行者夹道观。朱弦顺风扬，四坐靡不欢。矫矫孤飞鸿，明时策高步。亮节难为容，浮云起中路。层阴蔽白日，圆景忽将暮。转蓬随长风，行行践霜露。驱车大河涘，瀍洛莽回互。王屋一何高，嵚岑蔽层云。登高望宛洛，车马如游尘。万象列毫端，抽思戾高旻。仙人王子乔，转盼迹已陈。三花满怀袖，寄我忽若新。百里讵足栖，长途复当践。帝优循良吏，召对明光殿。羌子与我亲，绨袍长恋恋。双凫一朝去，临风涕沾面。努力崇千秋，慰此金石愿。
送朱水部可大入都四首·其一
作者：胡应麟
朝代：明

苍龙守阿阁，赤骥鸣天闲。彼美承家子，被服都且妍。飞飞振六翮，游戏青云端。出入承明庐，行者夹道观。朱弦顺风扬，四坐靡不欢。
送朱水部可大入都四首·其三
作者：胡应麟
朝代：明

王屋一何高，嵚岑蔽层云。登高望宛洛，车马如游尘。万象列毫端，抽思戾高旻。仙人王子乔，转盼迹已陈。三花满怀袖，寄我忽若新。
送朱水部可大入都四首·其二
作者：胡应麟
朝代：明

矫矫孤飞鸿，明时策高步。亮节难为容，浮云起中路。层阴蔽白日，圆景忽将暮。转蓬随长风，行行践霜露。驱车大河涘，瀍洛莽回互。
送朱水部可大入都四首·其四
作者：胡应麟
朝代：明

百里讵足栖，长途复当践。帝优循良吏，召对明光殿。羌子与我亲，绨袍长恋恋。双凫一朝去，临风涕沾面。努力崇千秋，慰此金石愿。
送李从事之南康
作者：胡应麟
朝代：明

十载京华陌，还为故国行。岸花飞客舫，江草问王程。晓梦匡山月，春烟白下城。谁堪万里外，尊酒动离旌。
送李内翰入都
作者：胡应麟
朝代：明

一骑冲寒发，梅花照客颜。乱云扬子渡，残雪皖公山。旧直青绫被，新恩白玉环。夜来前席梦，光到紫宸班。
送李参军使秦中
作者：胡应麟
朝代：明

朱节朝持下紫宸，北风扬旆潞河滨。飞槎渭水星为使，授简梁园雪照人。去路正逢葭菼夕，归期先趁棣棠春。遥遥草色西池畔，何限新诗入梦频。
送李太史之秦中
作者：胡应麟
朝代：明

绛节朱幡太史才，春风鸣玉下蓬莱。鸡声万井开函谷，马色千山度蓟台。授简明光朝日近，飞觞平乐暮云来。含香旧侣深相忆，莫遣玄关闭绿苔。
送李太史使湘中
作者：胡应麟
朝代：明

片帆春草外，千里问衡阳。剑履金闺色，衣冠玉座香。攀云游岳麓，冒雨宿高唐。蚤就湘娥赋，鸣珂入建章。
送李太史使秦中
作者：胡应麟
朝代：明

乍捧龙章上玉墀，飞旌遥别凤凰池。云开乍识莲花掌，月满频攀桂树枝。赤社琴尊操管夜，黄河箫鼓落帆时。朝元阁上春风绕，为赋河山百二诗。
送李子赴试钱塘
作者：胡应麟
朝代：明

大梁本任侠，壁立逾千寻。一遇昌谷生，握手为断金。申台振高步，十载囊瑶琴。中途遘君采，邈焉奏遐音。声谐响必赴，异代犹沈吟。矧兹百里壤，而不怀同心。缅余起末学，努力搴词林。遐思太古上，时俗非所钦。栖栖卧一壑，委怀甘陆沈。李生一何戆，物色来兰阴。双溪入驰溯，三洞回登临。清言吐肝肺，古色流衣襟。吾宁负奇癖，尔亦饶书淫。扬亭共寂寞，原巷偕萧森。子迹尚霄汉，余踪久蹄涔。他时树大业，盟言倘在今。
送李少府
作者：胡应麟
朝代：明

都亭尊酒别，秋叶照离筵。菊绽燕台下，松哦越峤前。孤航冲雨雪，短剑拂星躔。咫尺徵贤诏，黄金汉殿前。
送李山人入洛吊灌父王孙
作者：胡应麟
朝代：明

夏五淹淮曲，秋成问洛阳。关河停别棹，驿路促归装。积雨连中岳，飞云断太行。芰荷孤旅尽，萝薜故庐荒。满目平原客，何人吊白杨。
送李掾之南康
作者：胡应麟
朝代：明

好去寻诗客，聊同捧檄人。云屏高岭外，雪瀑大江滨。水驿鱼成市，山衙虎作邻。琵琶亭畔月，一曲夜谁亲。
送李逸人西游
作者：胡应麟
朝代：明

一骑西游远，双鸿北望饶。雪深眠太白，云起问中条。汉碛名偏古，秦碑字半销。已无婚嫁累，何地不渔樵。
送李鸿胪之白下
作者：胡应麟
朝代：明

白面紫薇郎，承恩出建章。啼鹃催别骑，舞燕逐征航。日抱金珂影，星摇玉剑光。秣陵佳胜地，蚤晚赋长杨。
送杨祠部出守滇南
作者：胡应麟
朝代：明

露冕西南瘴疠清，十年玄草擅才名。秋风剑佩辞天出，落日旌旗傍海行。赋就客非金马署，书来人卧碧鸡城。昆明万顷浮槎夜，愁绝鱼龙异汉京。
送林贞耀擢岭南大参
作者：胡应麟
朝代：明

慷慨芙蓉拭剑锋，飞扬云色射双龙。留题竺国三千界，倚啸罗浮四百峰。驿路梅花春浩渺，郊原棠树暮从容。那堪大纛钱塘外，把袂河梁急暮钟。
送林贞耀藩参之岭南
作者：胡应麟
朝代：明

晨餐怅不御，飞龙在河梁。驾言奉王命，千骑巡东方。材官负旌节，组练纷路傍。还州震华鼓，里闬烂生光。伟哉图南鹏，八翼顺风翔。把袂即修途，行行涉炎荒。岂无临歧戚，执手互徬徨。与子异形骸，去住安得双。丈夫志万里，六合如帷房。勉哉策高足，铜柱流芬芳。大荒极东南，山川莽回互。四百罗浮峰，参差矗云雾。关河信纡郁，人文亦横骛。阛阓连城壁，吹嘘竞相慕。兴言适远塞，甘棠夹广路。猗与振大雅，始兴并风度。落帆炎海陬，舍筏曹溪渡。勾漏饶丹砂，行歌白日暮。绝域宁久淹，金茎湛仙露。万仞飞云巅，帝阍会平步。
送林贞耀藩参之岭南·其一
作者：胡应麟
朝代：明

晨餐怅不御，飞龙在河梁。驾言奉王命，千骑巡东方。材官负旌节，组练纷路傍。还州震华鼓，里闬烂生光。伟哉图南鹏，八翼顺风翔。把袂即修途，行行涉炎荒。岂无临歧戚，执手互徬徨。与子异形骸，去住安得双。丈夫志万里，六合如帷房。勉哉策高足，铜柱流芬芳。
送林贞耀藩参之岭南·其二
作者：胡应麟
朝代：明

大荒极东南，山川莽回互。四百罗浮峰，参差矗云雾。关河信纡郁，人文亦横骛。阛阓连城壁，吹嘘竞相慕。兴言适远塞，甘棠夹广路。猗与振大雅，始兴并风度。落帆炎海陬，舍筏曹溪渡。勾漏饶丹砂，行歌白日暮。绝域宁久淹，金茎湛仙露。万仞飞云巅，帝阍会平步。
送柳使君之南雄
作者：胡应麟
朝代：明

五马趁西风，朱幡气槩中。淮阳移长孺，蜀郡待文翁。梅发新邮使，棠飞旧寓公。罗浮峰四百，蹑屐遍秋空。
送梁思伯内史暂还南海
作者：胡应麟
朝代：明

綵笔经年侍赤墀，离旌初下凤凰池。停车欲度梅花岭，望阙频扳桂树枝。万里归心残雪后，千山行色暮云时。蓟门回首生芳草，莫使衣冠忆问奇。
送梁持伯暂还南海
作者：胡应麟
朝代：明

翩翩舆马驻江干，暂辍含香汉殿官。云气乍看随玉节，露华犹忆对金盘。尊前叶送罗浮暝，笛里花飘大庾寒。极目故园琼海上，好携春雪向长安。
送江汝成驾部之秦中二首
作者：胡应麟
朝代：明

祖席骊驹唱未停，河桥寒色晚冥冥。高天六传飞函谷，隘地双旌出井陉。雨雪苍茫南北路，星河明灭短长亭。干城岂独扶风借，百镒黄金下帝庭。百壶春酒照华筵，曾是荆州识面年。问竹敢劳中散驾，看花频系孝廉船。峥嵘斗色双钩堕，粲烂虹光四壁悬。明发旌旄凝望处，太行无际白云前。
送江汝成驾部之秦中二首·其一
作者：胡应麟
朝代：明

祖席骊驹唱未停，河桥寒色晚冥冥。高天六传飞函谷，隘地双旌出井陉。雨雪苍茫南北路，星河明灭短长亭。干城岂独扶风借，百镒黄金下帝庭。
送江汝成驾部之秦中二首·其二
作者：胡应麟
朝代：明

百壶春酒照华筵，曾是荆州识面年。问竹敢劳中散驾，看花频系孝廉船。峥嵘斗色双钩堕，粲烂虹光四壁悬。明发旌旄凝望处，太行无际白云前。
送汪山人归四明四首
作者：胡应麟
朝代：明

两鬓怀人短，双瞳作客方。文渊神矍铄，叔夜思昂藏。薜荔裁衣古，兰荃结佩芳。戴颙精舍近，归卧白云长。相逢宁海岱，对语即江湖。肯抱临淄瑟，聊携督亢图。官衙吟苜蓿，客馆寄菰芦。异日山阴兴，能来白玉壶。玄亭吾久闭，问字不辞劳。妙诀青囊古，雄谈白氎高。东瀛朝濯发，北海夜持螯。极目河梁雨，寒光隔佩刀。邂逅青山陌，飘然思不群。乍归鄞海月，长啸瀫溪云。剑拥苍精气，符悬赤伏文。东山逢谢傅，好作片鸿闻。
送汪山人归四明四首·其一
作者：胡应麟
朝代：明

两鬓怀人短，双瞳作客方。文渊神矍铄，叔夜思昂藏。薜荔裁衣古，兰荃结佩芳。戴颙精舍近，归卧白云长。
送汪山人归四明四首·其三
作者：胡应麟
朝代：明

玄亭吾久闭，问字不辞劳。妙诀青囊古，雄谈白氎高。东瀛朝濯发，北海夜持螯。极目河梁雨，寒光隔佩刀。
送汪山人归四明四首·其二
作者：胡应麟
朝代：明

相逢宁海岱，对语即江湖。肯抱临淄瑟，聊携督亢图。官衙吟苜蓿，客馆寄菰芦。异日山阴兴，能来白玉壶。
送汪山人归四明四首·其四
作者：胡应麟
朝代：明

邂逅青山陌，飘然思不群。乍归鄞海月，长啸瀫溪云。剑拥苍精气，符悬赤伏文。东山逢谢傅，好作片鸿闻。
送汪山人还四明
作者：胡应麟
朝代：明

骊歌一曲乱云驰，白帢黄冠照路岐。八咏楼中人卧久，四明城外客归迟。高天暮雪帆飞动，大野春星剑陆离。极目河梁惭握手，垆头霜色对凄其。
送汪明府之兰溪二首
作者：胡应麟
朝代：明

双凫迢递出枫宸，驷马喧阗拥画轮。邑宰成都衣锦客，关逢函谷授繻人。春风水驿栽花遍，夕照山衙扫叶频。回首御屏书第一，循良何事问州民。河梁初日照栖鸦，玉舄高凌大海霞。射策中朝新上第，传经南国旧名家。香飞桃李盈山郭，秀撷兰苕傍水涯。屈指黄金徵汉殿，漫将离色赋蒹葭。
送汪明府之兰溪二首·其一
作者：胡应麟
朝代：明

双凫迢递出枫宸，驷马喧阗拥画轮。邑宰成都衣锦客，关逢函谷授繻人。春风水驿栽花遍，夕照山衙扫叶频。回首御屏书第一，循良何事问州民。
送汪明府之兰溪二首·其二
作者：胡应麟
朝代：明

河梁初日照栖鸦，玉舄高凌大海霞。射策中朝新上第，传经南国旧名家。香飞桃李盈山郭，秀撷兰苕傍水涯。屈指黄金徵汉殿，漫将离色赋蒹葭。
送汪生归大鄣
作者：胡应麟
朝代：明

客邸怅离群，连天木叶闻。囊琴凄鹤调，匣剑隐龙纹。野冻黄河雪，山昏白岳云。严陵吾旧宅，一讯孔圭文。
送汪象先伯仲还新安二首
作者：胡应麟
朝代：明

叹息金兰逝，参差玉树长。多才秦别驾，雅量陆平章。马鬣封仍下，龙门副永藏。河桥相送地，抆泪滴干将。烨烨名家后，翩翩上国来。玄经司马业，文赋士龙才。玉閟丰干社，金残碣石台。喧传茂陵诏，汉使下蓬莱。
送汪象先伯仲还新安二首·其一
作者：胡应麟
朝代：明

叹息金兰逝，参差玉树长。多才秦别驾，雅量陆平章。马鬣封仍下，龙门副永藏。河桥相送地，抆泪滴干将。
送汪象先伯仲还新安二首·其二
作者：胡应麟
朝代：明

烨烨名家后，翩翩上国来。玄经司马业，文赋士龙才。玉閟丰干社，金残碣石台。喧传茂陵诏，汉使下蓬莱。
送汪象先还歙中余将卜居秣陵象先订余买宅杏花村同以明岁秋晚
作者：胡应麟
朝代：明

青萍长夜舞离筵，绿绮犹将别路弹。岸夹丹枫云外寺，江鸣黄叶雨中船。乡心半咽骊驹外，客梦孤飞雁阵前。携手杏花原上约，凤凰台月几回圆。
送汪象武之南都
作者：胡应麟
朝代：明

祖帐天都树色重，悬腰长铗动芙蓉。游梁上客传司马，入洛群英艳士龙。五夜桃花朱桁落，三春杨柳白门逢。飞鸿咫尺平安报，奕叶泥金瑞气浓。
送沈佥宪入越
作者：胡应麟
朝代：明

几年尊俎净狼烟，独下青霄雨露偏。三殿清霜随宪节，五陵斜日照离筵。梅花夜绕江城发，棠树春从海国悬。此去湖山堪极目，涌金门外半楼船。
送沈司马请告还越西
作者：胡应麟
朝代：明

易水寒风溯画桡，归装行值广陵潮。休文老去腰围瘦，昭略狂来意兴饶。白日鸿心犹惨淡，清冥鹏翼转逍遥。看君司马书成后，藉藉埋轮在圣朝。
送沈广文之侯官
作者：胡应麟
朝代：明

日暮河梁畔，归帆趁北风。一毡初就日，双剑旧如虹。驿路蒹葭外，斋头苜蓿中。飘飘幔亭宴，霞色近人红。
送沈明府之江右
作者：胡应麟
朝代：明

五马昼飞扬，双龙照夜光。公庭高岳底，官廨大湖傍。旧宴虚平乐，新恩出建章。为知良吏传，藉藉赞龚黄。
送沈明府之竹溪二首
作者：胡应麟
朝代：明

一骑芦沟畔，西风落叶号。那知花县客，犹是竹林豪。雾拥双飞舄，霞蒸八咏毫。黄金悬汉殿，侧席待贤劳。暂握铜章去，花封未寂寥。囊琴辞上国，岸帻望中朝。赋就湘潭竹，书传霅水苕。吴娃妆閤畔，计日候兰桡。
送沈明府之竹溪二首·其一
作者：胡应麟
朝代：明

一骑芦沟畔，西风落叶号。那知花县客，犹是竹林豪。雾拥双飞舄，霞蒸八咏毫。黄金悬汉殿，侧席待贤劳。
送沈明府之竹溪二首·其二
作者：胡应麟
朝代：明

暂握铜章去，花封未寂寥。囊琴辞上国，岸帻望中朝。赋就湘潭竹，书传霅水苕。吴娃妆閤畔，计日候兰桡。
送沈纯父之岭南
作者：胡应麟
朝代：明

一封谁遣上天关，垂死行踪瘴疠间。万里独悬羁客泪，九重曾问逐臣颜。天回北极龙楼迥，日涌南溟象郡閒。绝塞梅花题咏夜，可无魂梦到朝班。
送沈纯甫司马还就李十八韵
作者：胡应麟
朝代：明

祖帐燕城外，仙查潞水滨。挂冠辞日月，投袂出风尘。节槩虞翻亮，心期贺监真。五湖深买宅，三辅剧埋轮。磊落千言疏，嵯峨万折身。罗浮云唤客，大庾雪迎人。绝徼孤行戍，长途数问津。鸿冥初返越，鷟举更游秦。剑气双钩跃，炉香八座亲。才高元诲忌，道直叹无邻。勇退占贤达，遐思悟屈伸。金台驰骏骨，玉陛盼龙鳞。黄菊浮村艳，丹枫抱驿新。暮岚藏岭树，秋色露江莼。北斗名逾重，东山望未湮。列营屯虎豹，飞阁耀麒麟。赤舄应无棣，玄纁自有莘。沉沉合宫夜，前席候经纶。
送涂明府之龙丘
作者：胡应麟
朝代：明

黄金台下共留欢，独向青溟奋羽翰。雁塔乍题唐进士，鹓行仍别汉郎官。江云缥缈双凫下，海日苍茫一骑寒。白昼琴堂歌咏暇，看花还忆在长安。